
 谞讜转谞讛 讜讗讬谞讜 讬讜讚注 诇诪讬 谞讜转谞讛. 讻讚诪住讬讬诐 讘住讬驻讬讛 讬转谞谞讛 讘讻讬住 砖诇 讙讘讗讬 爪讚拽讛: 讚专讘 注讜拽讘讗 讜专' 讗讘讗 讘诪住' 讻转讜讘讜转 (讚祝 住讝:) 诪专 注讜拽讘讗 讛讜讛 砖讚讬 诇注谞讬讬讗 讚砖讘讘讜转讬讛 讻诇 讬讜诪讗 讗专讘注讛 讝讜讝讬 讘爪讬谞讜专讗 讚讚砖讗 讛专讬 砖讛注谞讬 讗讬谞讜 讬讜讚注 诪诪讬 谞讜讟诇讛 讜讛讜讗 讬讜讚注 诇诪讬 谞讜转谞讛 讜专' 讗讘讗 讛讜讛 爪讬讬专 讘住讜讚专讬讛 讜砖讚讬 诇讗讞讜专讬讛 讜诪诪爪讬讗 谞驻砖讬讛 诇讘讬谞讬 注谞讬讬 讜讛注谞讬 谞讜讟诇讛 讜讬讜讚注 诪诪讬 谞讜讟诇讛 讜讗讬谞讜 讬讜讚注 诇诪讬 谞讜转谞讛: 诇讚讘专 诪爪讜讛. 诇驻谞讬 转砖诪讬砖: 讗诪专 诇讜 讘讻讬 转砖讗. 讗诐 讘讗转 诇砖讗转 专讗砖诐 讘讛讙讘讛讛 拽讞 诪讛诐 讻讜驻专 诇爪讚拽讛: 讻谞讙讚 讝拽谞讬讜 讻讘讜讚. 讗讜转诐 砖讞讜诇拽讬谉 诇讛诐 讻讘讜讚 讘注讜诇诐 讛讝讛 诪讞诪转 讞讻诪转 讝拽谞转诐: 注诇讬讜谞讬诐 诇诪讟讛. 讗讜转诐 砖讛诐 注诇讬讜谞讬诐 讻讗谉 诪讞诪转 注讜砖专谉 专讗讬转讬 砖诐 砖讛诐 诇诪讟讛: 讜转讞转讜谞讬诐 诇诪注诇讛. 专讗讬转讬 注谞讬讬诐 砖讛诐 讘讬谞讬谞讜 砖驻诇讬诐 砖诐 专讗讬转讬诐 讞砖讜讘讬诐: 讜讗谞谉. 讘注诇讬 转讜专讛 讛讬讗讱 讗转讬谞谉 讛讬讗讱 讬砖 讞砖讬讘讜转讬谞讜: 讻讬 讛讬讻讬. 讚讗讬转讬谞谉 讛讻讗 讞砖讜讘讬诐 讜谞讻讘讚讬诐 讛讻讬 讗讬转讬谞谉 讛转诐: 讛专讜讙讬 诪诇讻讜转 讜转讜 诇讗. 讻诇讜诪专 讛讱 诪诇转讗 诇讞讜讚讗 讛讜讗 讚讛讜讬 讘讛讜 砖谞讛专讙讜 注诇 拽讬讚讜砖 讛砖诐 讜转讜 诇讗 讛讜讛 讘讛讜: 讛专讜讙讬 诇讜讚. 诇讜诇讬讬谞讜住 讜驻驻讜住 讗讞讬诐 砖讛专讙诐 (讟讜专谞讜住专讜驻讜住) 讛专砖注 讘诇讜讚拽讬讗 讻讚讗诪专讬谞谉 讘诪住讻转 转注谞讬转 (讚祝 讬讞:) 注诇 讬讚讬 讙讝讬专讛 砖谞讙讝专讛 注诇 讬砖专讗诇 诇讛砖诪讬讚 注诇 砖谞诪爪讗转 讘转 诪诇讱 讛专讜讙讛 讜讞砖讚讜 讗转 讬砖专讗诇 注诇讬讛 讜注诪讚讜 讛讗讞讬' 讛诇诇讜 讜讗诪专讜 诪讛 诇讻诐 注诇 讬砖专讗诇 讗谞讜 讛专讙谞讜讛: 讛''讝 爪讚讬拽 讙诪讜专. 注诇 讚讘专 讝讛 讜诪讞砖讘讛 讝讜: 讻讗谉 讘讬砖专讗诇 讜讻讗谉 讘注讜讘讚 讻讜讻讘讬诐. 讬砖专讗诇 讚注转谉 诇砖诪讬诐 讘讬谉 讬讞讬讛 讘讬谉 诇讗 讬讞讬讛 讗讬谞讜 诪讛专讛专 讗讞专 诪讚转 讛讚讬谉 讗讘诇 注讻讜''诐 讗讬谞讜 谞讜转谉 讗诇讗 注''诪 讻谉 讜讗诐 诇讗讜 诪转讞专讟: 讬讜诐 注讘专讛 讛讬讜诐 讛讛讜讗. 讘讬讜诐 讛讚讬谉 诪砖转注讬 讘谞讘讜讗转 爪驻谞讬讛: 讛诪讜讚注讬. 诪讛专 讛诪讜讚注讬 讛讬讛: 讜讬讘讗 讜讬注砖 讛' 讻讗砖专 讚讘专 讻讬 讞讟讗转诐 诇讛' 讜讙讜'. 谞讘讜讝专讗讚谉 拽讗诪专 诇讬讛 诇讬专诪讬讛 讻砖讛讬讛 诪讙诇讛 讗转 讬砖专讗诇 诇讘讘诇: 讘讬讘砖 拽爪讬专讛 转砖讘专谞讛. 讻砖转讻诇讛 讝讻讜转 砖讘讬讚谉 讜讬讬讘砖 诇讞诇讜讞讬转 诪注砖讛 爪讚拽讛 砖诇讛谉 讗讝 讬砖讘专讜: 

转讜住驻讜转



 讗诇讗 讗''讻 诪诪讜谞讛 注诇讬讛 讻专讘讬 讞谞谞讬讗 讘谉 转专讚讬讜谉. 驻讬' 谞讗诪谉 讻诪讜转讜 讗讘诇 爪讚讬拽 讻诪讜转讜 诇讗 讚讛讗 讙讘讗讬诐 讚讘讬诪讬 讗诪讜专讗讬诐 诇讗 讛讬讜 爪讚讬拽讬诐 讻诪讜转讜 讜诇讛讻讬 谞拽讟 专' 讞谞谞讬讗 讘谉 转专讚讬讜谉 诪砖讜诐 诪注砖讛 砖讘讗 诇讬讚讜 讚讗诪专 驻''拽 讚诪住讻转 注''讝 (讚祝 讬讝:) 诪注讜转 驻讜专讬诐 谞转讞诇驻讜 诇讬 讘诪注讜转 砖诇 爪讚拽讛 讜讞诇拽转讬诐 诇注谞讬讬诐 讜讻谉 讘驻专拽 讘诪讛 讟讜诪谞讬谉 (砖讘转 讚祝 诪讟. 讜砖诐) 讚讗诪专 转驻讬诇讬谉 爪专讬讻讬谉 讙讜祝 谞拽讬 讻讗诇讬砖注 诇讗 爪讚讬拽 讻讗诇讬砖注 拽讗诪专 讗诇讗 讙讜祝 谞拽讬 砖讬讚注 诇讬讝讛专 砖诇讗 讬砖谉 讘讛诐 讜砖诇讗 讬驻讬讞 讘讛诐 拽讗诪专 讜诇讗 谞拽讟 讗诇讬砖注 讗诇讗 诪砖讜诐 讚讗讬转专讞讬砖 讘讬讛 谞讬住讗: 注诇讬讜谞讬诐 诇诪讟讛 讜转讞转讜谞讬诐 诇诪注诇讛. 驻讬' 专''讞 讚讗诪专讜 讛讙讗讜谞讬诐 砖拽讘诇讛 讘讬讚诐 专讘 诪驻讬 专讘 讚注讜诇诐 讛驻讜讱 讛讬讬谞讜 砖专讗讛 砖诪讜讗诇 讚讛讜讛 讬转讬讘 拽诪讬讛 讚专讘 讬讛讜讚讛 转诇诪讬讚讬讛 诪砖讜诐 讚诪讬讞讛 讘砖诪讜讗诇 讘驻专' 讘诪讛 讘讛诪讛 (砖诐 讚祝 谞讛.) 讙讘讬 讛讛讬讗 讗讬转转讗 讚讗转讬讗 讜爪讜讞讗 拽诪讬讛 讚砖诪讜讗诇 讜诇讗 讗砖讙讞 讘讛 讗''诇 专讘 讬讛讜讚讛 诇讬转 诇讬讛 诇诪专 讗讜讟诐 讗讝谞讜 诪讝注拽转 讚诇 讜讙讜': 讜讬讘讗 讜讬注砖 讛' 讻讗砖专 讚讘专 讻讬 讞讟讗转诐 讜讙讜'. 讜讗讜转讛 砖注讛 注砖讛 爪讚拽讛 砖讛讬讛 诪拽谞讗 诇讛拽讘''讛 讗''谞 砖讛讬讛 诪转讬专 讗转 讬专诪讬讛 诪谉 讛讝讬拽讬诐 讻讚讻转讬讘 讛转诐: 

专讘讬谞讜 讙专砖讜诐

讜讗讬谞讜 讬讜讚注 诇诪讬 谞讜转谞讛. 诇讗驻讜拽讬 诪诪专 注讜拽讘讗 讚诪谞讛 诇爪讚拽讛 讗爪讬谞讜专讗 讚讚砖讗 砖诇 注谞讬 讛注谞讬 诇讗 讛讬讛 讬讜讚注 诪讬 谞转谞讛 砖诐 讜诪专 注讜拽讘讗 讬讜讚注 讗讬讝讛 注谞讬 谞讟诇讛. 谞讜讟诇讛 讛注谞讬 讜讗讬谞讜 讬讜讚注 诪诪讬 谞讟诇讛. 诇讗驻讜拽讬 讚专' 讗讘讗 讚爪讬讬专 讘住讜讚专讬讛 讜诪驻砖讬诇讜 诇讗讞讜专讬讜 讜讗转讬 注谞讬 讜砖专讬 讜砖拽诇. 注谞讬 讛讬讛 讬讜讚注 诪诪讬 谞讜讟诇 讜专' 讗讘讗 讗讬谞讜 讬讜讚注 讗讬讝讛 注谞讬 谞讜讟诇讛: 讬转谉 诇讗专谞拽讬 砖诇 爪讚拽讛 讜诇讗 讬讚注 讛注谞讬 诪讬 谞转谉 讜讛谞讜转谉 诇讗 讬讚注 诪讬 谞讟诇:



讬砖诪讞 讗砖转讜 讘讚讘专 诪爪讜讛. 砖讬驻拽讚谞讛 砖诇讗 讘讝诪谉 注讜谞讛:



讗诇讗 讗"讻 诪诪讜谞讛 注诇讬讛 讻专' 讞谞讬谞讗 讘谉 转专讚讬讜谉 砖讛讬讛 讗讚诐 讙讚讜诇 讜讛讬讛 讬讜讚注 诇讘讚讜拽 诇诪讬 讬转谉 讗诇诪讗 (讚诇讗) [讚讗讬 诇讗] 诪爪讬谞谉 诇诪砖讻讞 诪诪讜谞讛 讻讙讜谉 讝讛. 讛讜讗 注爪诪讜 诪驻讝专谉 讜谞讜转谉. 讻讬 讗诪专讬谞谉 谞诪讬 讚讬转谉 诇讗专谞拽讬 讘砖讬砖 诪诪讜谞讛 注诇讬讛 讻专' 讞谞讬谞讗 讘谉 转专讚讬讜谉. 讗讬 诇讗 讬驻讝专谉 讛讜讗 注爪诪讜:



讗诪专 诇讜 讘讻讬 转砖讗. 诪砖讜诐 讚讻转讬' 砖诐 讜谞转谞讜 讗讬砖 讻讜驻专 谞驻砖讜:



讗诪专 诇讛谉 讻诇 砖讻谞讙讚 讝拽谞讬讜 讻讘讜讚. 讝讛 砖拽谞讛 讞讻诪讛 讻诇讜诪专 讻诇 砖讞讜诇拽讬谉 诇讜 讻讘讜讚 讘砖讘讬诇 讞讻诪转讜 讜诇讗 诪砖讜诐 注讜砖专讜:



注诇讬讜谞讬诐 诇诪讟讛. 讻诇讜诪专 讗讜转谉 砖讛谉 注诇讬讜谞讬诐 讘注讜诇诐 讛讝讛 讘砖讘讬诇 注讜砖专诐 讜诇讗 讘讙讬谉 讞讻诪转诐 讜砖诐 讘注讜诇诐 讛讘讗 砖专讜讬谉 诇诪讟讛:



讜转讞转讜谞讬诐 讘注讜诇诐 讛讝讛 砖讛诐 讞讻诪讬诐 讜诪住讻讬谞讬谉 讜讘谞讬 诪注砖讬诐 讟讜讘讬诐 诇讗 讞砖讬讘讬 讛讻讗. 诇注讜诇诐 讛讘讗 砖专讜讬谉 诇诪注诇讛: 讜讗谞谉 诪讗讬 讻诇讜诪专 讗讬讱 转诇诪讬讚讬 讞讻诪讬诐 (讛讗讬讱)讞讜砖讘讬谉 讗讜转诐 砖诐: 讻讬 讛讬讻讬 讚讞砖讬讘讬谉 讛讻讗 讞砖讬讘讬谉 讛转诐 讜讛讬讬谞讜 谞讙讚 讝拽谞讬讜 讻讘讜讚:



讜转诇诪讜讚讜 讘讬讚讜. 讘讙讬专住讗:



专' 注拽讬讘讗 讜注砖专讛 讞讘讬专讬讜. 驻砖讬讟讗 讻诇讜诪专 讘诇讗 讝讻讜转讗 讚讛专讬讙讛 讚讛讜讜 爪讚讬拽讬谉 讙诪讜专讬诐:



讛专讜讙讬 诇讜讚. 砖驻注诐 讗讞转 谞诪爪讗转 讘转 诪诇讱 讛专讜讙讛 讜诪讜砖诇讻转 讘专讞讜讘 讜诇讗 谞讜讚注 诪讬 讛专讙讛 讜讞砖讚讜 诇讻诇 讛讬讛讜讚讬诐 讜专爪讛 讛诪诇讱 诇砖诇讜讞 讬讚 讘讻讜诇谉 注讚 砖讘讗讜 砖谞讬诐 讜诪住专讜 注爪诪谉 讜讗诪专讜 砖讛谉 讛专讙讜讛 讜讛爪讬诇讜 讗转 讻讜诇诐 注诇 讬讚谉:



讻讗谉 讘讬砖专讗诇. 讜讚讗讬 诪注诇讬讜转讗 讛讬讗 讚讗注驻"讻 诇讘讜 诇砖诪讬诐 诇砖诐 诪爪讜讛 讗讘诇 讛专讘讛 讗讜诪讜转 讗讬谉 注讜砖讬谉 讗诇讗 诇爪讜专讱 注爪诪谉 讜诇讗 诇砖诐 砖诪讬诐 讜诪砖讜诐 讛讻讬 讚诇讗 注讘讚讬转讜 爪讚拽讛 讻讜':



讜讬讘讗 讜讬注砖 讜讙讜' 讻讬 讗讬 讙讜谞讗 诪讞专驻讬谉 讗讜转谉. 讜专' 谞讞讜谞讬讗 讚专讬砖 讛讻讬 爪讚拽讛 转专讜诪诐 讬砖专讗诇 讜讞住讚 讚诪砖讬诐 爪讚拽讛 讜讞住讚 诇讬砖专讗诇. 讜讻诇 诪讛 砖讗诪专讜 讛专讘讛 讗讜诪讜转 注讜砖讬谉 讞讟讗转 讛讜讗 诇讛谉 诪讻诇诇 讚讛讗 专讬讘"讝 讚专讬砖 讛讗讬 拽专讗 讻砖诐 砖讞讟讗转 拽专讘谉 讞讟讗转 诪讻驻专 注诇 讬砖专讗诇: 诇拽诪讬讛 讚专' 讗诪讬 讚讛讜讬 讙讘讗讬 诇讬转谞诐 诇爪讚拽讛: 讗讬拽驻讚 注诇 专讘讗 讚拽讘诇讬谞讛讜:



讗诪专 诇讬转 诇讬讛 诇专讘讗 讘讬讘砖 拽爪讬专讛 转砖讘专谞讛. 讻诇讜诪专 讻注讬谉 砖讛拽爪讬专 诪讘讜砖诇 讬驻讛 诪砖讘专讬谉 讗讜转讜 讻讱 讻砖讬诪诇讗 住驻拽诐 讜诪讙专砖 讗讜转诐 诪讞讟讗转诐 转砖讘专 讝专讜注诐 谞砖讬诐 讘讗讜转 诪讗讬专讜转 讻讙讜谉 讗专讬转讬 诪讜专讬 讻诇讜诪专 砖讗驻讬' 讛谞砖讬诐 (讗讬谉) 讬讻讜诇讬谉 诇诪砖讜诇 讘诐 讜讛讬讻讬 注讘讬讚 专讘讗 讚拽讘讬诇 爪讚拽讛 诪讛谉 诇讛讬诪砖讱 诪诇讻讜转谉 讘讝讻讜转 讛爪讚拽讛: 讜专' 讗诪讬 讚讗拽驻讚 诇讗 住讬讬诪讜讛 拽诪讬讛 讚讞讬诇拽讜 诇注谞讬讬 注讜讘讚讬 讻讜讻讘讬诐 讚讗讬谉 诇讛诐 讝讻讜转 讘讻讱:





讛诪讗讬专讬

讛爪讚拽讛 讬砖 讘讛 诪讚专讙讜转 诪讚专讙讜转 诪讛诐 砖谞转讘讗专讜 讘讻讗谉 讜诪讛诐 砖谞转讘讗专讜 讘诪拽讜诐 讗讞专 诪讚专讙讛 注诇讬讜谞讛 砖讘讛 诇讬转谉 诇讜 讗讜 诇讛诇讜讜转讜 讘讻讚讬 砖讬讜讻诇 诇注砖讜转 住讞讜专讛 讗讜 砖讜转驻讜转 讗讜 诇诪谞讜转讜 注诇 砖诇讜 注讚 砖讬专讜讬讞 讜诇讗 讬爪讟专讱 诇讘专讬讜转 注诇 讝讛 谞讗诪专 讜讛讞讝拽转 讘讜 砖谞讬讛 诇讛 诪讛 砖讗诪专讜 讘讙诪' 砖拽诇讬诐 讗砖专讬 诪砖讻讬诇 讗诇 讚诇 砖讛讜讗 诪住转讻诇 讘诪爪讜讛 讛讬讗讱 讬驻讛 诇注砖讜转讛 讻砖专讜讗讛 讘谉 讟讜讘讬诐 砖讬专讚 诪谞讻住讬讜 讗讜诪专 诇讜 砖诪注转讬 注诇讬讱 砖讬专讜砖讛 讘讗讛 诇讱 诪诪拽讜诐 讗讞专 讟讜诇 诪注讜转 讛诇诇讜 讜讗转讛 驻讜专注 诪谉 讚讛讜讛 谞住讬讘 讗诪专 诇讬讛 转讛讗 诪转谞讛 讜讻讘专 谞讗诪专讛 讻讬讜爪讗 讘讝讜 讘驻专拽 诪爪讬讗转 讛讗砖讛 讻诪讜 砖谞讘讗专 诇诪讟讛 砖诇讬砖讬转 诇讛 砖谞讜转谉 讜讗讬谞讜 讬讜讚注 诇诪讬 谞讜转谉 讜讻谉 讛诇讜拽讞 讗讬谞讬 讬讜讚注 诪诪讬 诇拽讞 讜讝讜 讛讬转讛 诇砖讻转 讞砖讗讬诐 砖讘诪拽讚砖 砖讛讬讜 讞住讬讚讬诐 砖讘讚讜专 谞讜转谞讬诐 砖诐 讘讞砖讗讬 讜讛爪谞讜注讬诐 诪转驻专谞住讬诐 讻诪讜 砖讬转讘讗专 讘诪住讻转 砖拽诇讬诐 讜诪讝讛 讛诪讬谉 谞转讬谞转 诪注讜转 诇拽驻讛 砖诇 爪讚拽讛 讻诇 讝诪谉 砖讛诪诪讜谞讛 讛讙讜谉 讜诪讜讞讝拽 讘讻砖专讜转 专讘讬注讬转 砖讛谞讜转谉 讬讜讚注 诇诪讬 谞讜转谉 讗讘诇 讗讬谉 讛谞讜讟诇 讬讜讚注 诪诪讬 谞讟诇 讻讙讜谉 拽爪转 讛讞讻诪讬诐 砖讛讬讜 诪砖讻讬诪讬诐 讘住转专 讜诪砖诇讬讻讬谉 爪专讜专 讻住驻讬诐 讘驻转讞 讛注谞讬讬诐 讞诪讬砖讬转 砖讛谞讜讟诇 讬讜讚注 诪诪讬 谞讜讟诇 讜讗讬谉 讛谞讜转谉 讬讜讚注 诇诪讬 谞讜转谉 讻讙讜谉 拽爪转 讛讞讻诪讬诐 砖讛讬讜 爪讜专专讬谉 诪注讜转 讜诪驻砖讬诇讬谉 诇讗讞讜专讬讛诐 讜注谞讬讬诐 讘讗讬诐 讗讞专讬讛诐 讜谞讜讟诇讬谉 砖砖讬转 砖谞讜转谉 诪讬讚 诇讬讚 讜拽讜讚诐 砖讬讘讗 讛注谞讬 砖讜讗诇 砖讘讬注讬转 诇讗讞专 砖讬砖讗诇 讜诪转谞讛 讛讜讙谞转 砖诪讬谞讬转 驻讞讜转 诪谉 讛专讗讜讬 讗诇讗 砖谞讜转谉 讘住讘专 驻谞讬诐 讬驻讜转 转砖讬注讬转 驻讞讜转 诪谉 讛专讗讜讬 讜讘驻谞讬诐 讝注讜诪讜转 讜讻讚讬 讘讛 讘讝讬讜谉 诇谞讜转谉 讜诇诪拽讘诇 讬砖 诪讚专讙讛 讗讞专转 讘爪讚拽讛 讗诇讗 砖讗讬谞讛 专讗讜讬讛 诇诪谞讜转 讜讛讜讗 讛谞讜转谉 诇拽谞讜转 诇讜 砖诐 讜诇讛转讙讚诇 讜诇驻专住诐 注爪诪讜 注诇讬讛诐 讜讝讜 讗讬谞讛 诪讚转 讬砖专讗诇 讜讛讬讗 诪讚讛 诪讙讜谞讛 注讚 诇诪讗讚 诇讗 讚讬讜 砖讗讬谞讛 谞讞砖讘转 讘爪讚拽讛 讗诇讗 砖讛讜讗 谞拽专讗 讞讜讟讗 讜注诇讬讛 谞讗诪专 讜讞住讚 诇讗讜诪讬诐 讞讟讗转 讜诪"诪 讛谞讜转谉 诇讻讜谞转 谞讟讬诇转 驻专住 讻讙讜谉 讛讗讜诪专 住诇注 讝讛 诇爪讚拽讛 讘砖讘讬诇 砖讬讞讬讜 讘谞讬 讘砖讘讬诇 砖讗讝讻讛 诇注讜诇诐 讛讘讗 讗讜 砖转诪砖讱 讛爪诇讞转讬 讜讻讬讜爪讗 讘讗诇讜 讛专讬 讝讜 爪讚拽讛 讙诪讜专讛 讜讘诇讘讚 讘诪讬 砖讗诐 诇讗 谞转拽讬讬诪讛 诪讞砖讘转讜 讗讬谞讜 拽讜专讗 转讙专 讜讗讬谞讜 诪转讞专讟 注诇 砖谞转谉 讜诇讗 讛讜注讬诇 讻讗诇讜 讛讬讛 砖讻专 专讜驻讗 讜讗讬谞讜 诪讛专讛专 讗讞专 诪讚讜转讬讜 砖诇 诪拽讜诐 讗诇讗 砖诪爪讚讬拽 注诇讬讜 讗转 讚讬谞讜:



讗讞讚 诪砖讗专 讗讜诪讜转 砖讘讗 诇讬转谉 诪注讜转 诇讗专谞拽讬 砖诇 爪讚拽讛 讗讬谉 诪拽讘诇讬谉 讛讬诪谞讜 讜讗诐 讛讜讗 谞讻讘讚 讜讬砖 讘诪谞讬注转 拽讘诇转讜 爪讚 讞砖砖 讗讬讘讛 诪拽讘诇讬谉 讜诪驻专谞住讬谉 诪讛诐 注谞讬讬 讙讜讬诐 讛讜讗讬诇 讜讘住转诐 谞转谞诐 讜讗讬谉 讻讗谉 讙谞讘转 讛讚注转 砖诪"诪 砖诐 爪讚拽讛 注诇讬讛 砖讛专讬 讗祝 诪砖诇谞讜 讗谞讜 讞讬讬讘讬诐 诇驻专谞住诐 讻诪讜 砖讗诪专讜 诪驻专谞住讬谉 注谞讬讬 讙讜讬诐 注诐 注谞讬讬 讬砖专讗诇 诪驻谞讬 讚专讻讬 砖诇讜诐 讜讻谉 砖诪讻住讬谉 讗讜转诐 注诐 注谞讬讬 讬砖专讗诇 讜诪"诪 讗诐 驻专讟 讜讗诪专 诇注谞讬讬 讬砖专讗诇 讗讜 诇驻讚讬讜谉 砖讘讜讬讬诐 讗讜 诇讘讬转 讛讻谞住转 讗讜 诇讗讬讝讛 讚讘专 讘驻专讟 讗讬谉 讙讜谞讘讬谉 讗转 讚注转讜 诇砖谞讜转 讘讚讘专讬讜 讻诇讜诐 讜讛讜讗 砖讗诪专讜 诇诪注诇讛 注诇 讗讞转 诪诪诇讻讜转 讛讙讜讬诐 砖砖诇讞讛 讗专谞拽讬 讚讚讬谞专讬 诇拽诪讬讛 讚专讘 讬讜住祝 讜讗诪专 诇讜 讛砖诇讬讞 讘砖诪讛 诇讬讛讜讜 诇诪爪讜讛 专讘讛 讜讚拽讚拽 专讘 讬讜住祝 讘诪爪讜讛 专讘讛 讜讙诪专 讗转 讛讚讬谉 讘讛 诇驻讚讬讜谉 砖讘讜讬讬诐 讜讬砖专讗诇 讛讬讜爪讗 诪讻诇诇 讛讚转 讬专讗讛 砖讗诐 诇讛讻注讬住 讜诇讘讜 注诪讜 讗讬谉 诪拽讘诇讬谉 讛讬诪谞讜 讻诇诇 讜讻谉 注谞讬 讬砖专讗诇 讗住讜专 诇讜 诇讬讟讜诇 爪讚拽讛 诪谉 讛讙讜讬诐 讜讛转讘讗专 讘住谞讛讚专讬谉 讚讜拽讗 讘驻专讛住讬讗 讗讘诇 讘爪谞注讛 诪拽讘诇 讜讗诐 诇讗 讛讬讛 讬讻讜诇 诇讞讬讜转 讘爪讚拽讛 砖诇 讬砖专讗诇 讜讗祝 诪谉 讛讙讜讬诐 讗讬谉 讬讻讜诇 诇讬讟诇讛 讘爪谞注讛 讛专讬 讝讛 诪讜转专:



讛转讘讗专 讘驻专拽 诪爪讬讗转 讛讗砖讛 注诇 诪爪讜转 讛爪讚拽讛 砖讗诐 讻讞 讛讬讻讜诇转 诪讙讬注 诇讻讱 砖讛讬讗 注讚 砖讬诪诇讗 讞住专讜谞讜 讘讻住讜转 讜讘讚讬专讛 讜讻诇讬 转砖诪讬砖 讜诇讛砖讬讗讜 讗砖讛 讜讗诐 讛讬讗 讗砖讛 诇讛砖讬讗讛 诇讗讬砖 讜讗诐 讛讬讛 讚专讻讜 诇专讻讜讘 注诇 住讜住 讜诇专讜抓 注讘讚 诇驻谞讬讜 讗讬谉 诪讚专讬讻讬谉 讗讜转讜 诪诪拽讜诐 诇诪拽讜诐 讗诇讗 注诇 讚专讱 讝讛 砖讛讜讗 专讙讬诇 讘讜 讜诪"诪 讻讬讜谉 砖谞转诪诇讗 讞住专讜谞讜 讗讬 讗转讛 诪爪讜讜讛 诇讛注讚讬祝 诇讜 注讚 砖诇讗 讬爪讟专讱 诇砖讗讜诇 诇驻专谞住讜 讗转讛 诪爪讜讜讛 讜诇讗 诇注砖专讜 讜讻谉 讛转讘讗专 砖诐 砖讗诐 讗讬谉 诇讜 讜讗讬谞讜 专讜爪讛 诇讬讟讜诇 诪专讜讘 爪谞讬注讜转讜 驻讜转讞讬谉 诇讜 诇砖诐 诪转谞讛 讜讗诐 讗讬谞讜 诪拽讘诇 谞讜转谞讬谉 诇讜 诇砖诐 讛诇讜讗讛 讜讗讬谉 讙讜讘讬谉 讛讬诪谞讜 讗讘诇 诪讬 砖讬砖 诇讜 讜讗讬谞讜 专讜爪讛 诇讛转驻专谞住 讜诪驻讬诇 注爪诪讜 注诇 讛爪讘讜专 讗讬谉 谞讝拽拽讬谉 诇讜 讻诇诇 注谞讬 砖讛讬讛 诇讜 讞爪专 讜讻诇讬 转砖诪讬砖 讗驻讬诇讜 讛讬讜 讻诇讬 讻住祝 讜讝讛讘 讗讬谉 讛转谞爪诇讜转 诇讬讜讚注 注诇 砖讗讬谞讜 诪讜讻专 讗诇讗 诪爪讜讛 诇驻专谞住讜 讘诇讗 诪讻讬专转 讻诇讬讜 讜讛诪注诇讬诐 注讬谉 注讜讘专 讘讜 讜诪"诪 讚讜拽讗 讘讻诇讬 讗讻讬诇讛 讜砖转讬讛 讜诪爪注讜转 讜诪诇讘讜砖 讗讘诇 砖讗专 讻诇讬诐 讻讙讜谉 诪讞专砖讛 讗讜 诪讙专专转 讗讜 注诇讬 讜诪讻转砖转 讜讻讬讜爪讗 讘讛谉 诪讜讻专谉 讜诪砖转诪砖 讘驻讞讜转讬诐 诪讛诐 讜讗祝 讘讻诇讬 讗讻讬诇讛 讜砖转讬讛 诪爪注讜转 讜诪诇讘讜砖讬诐 讚讜拽讗 拽讜讚诐 砖讬讘讗 诇讬讚讬 讙讘讜讬 专"诇 砖讗讬谞讜 谞讜讟诇 讗诇讗 讘爪谞注讛 讗讘诇 讗诐 讛讜爪专讱 诇讬讟讜诇 诪讙讘讜讬 讛拽讜驻讛 讗讬谉 谞讜转谞讬谉 诇讜 注讚 砖讬诪讻讜专 讜讬砖转诪砖 讘驻讞讜转讬诐:



讘驻专拽 讛讙讜讝诇 讘转专讗 讛转讘讗专 砖讙讘讗讬 爪讚拽讛 讗讬谉 诇讜拽讞讬谉 诪谉 讛谞砖讬诐 讜讛注讘讚讬诐 讜讛转讬谞讜拽讜转 讗诇讗 讚讘专 诪讜注讟 讘讻讚讬 砖讛讚注转 谞讜转谞转 砖讗讬谉 讻讗谉 讙谞讘转 讛讘注诇讬诐 讗讜 砖诪谉 讛住转诐 诪讜讞诇讬谉 讛诐 讘讻讱 诇驻讬 诪注诇转 讛讘注诇讬诐 讜讻讘讜讚诐 讜注砖专诐 讜讘转讜住驻转讗 讗诪专讜 砖诐 讘谉 讛讗讜讻诇 诪砖诇 讗讘讬讜 讜注讘讚 讛讗讜讻诇 诪砖诇 专讘讜 拽讜爪抓 讜谞讜转谉 驻专讜住讛 诇注谞讬 讗讜 诇讘谞讜 砖诇 讗讜讛讘讜 讜讗讬谉 讞讜砖砖 诪砖讜诐 讙讝诇 砖讻讱 谞讛讙讜 讘注诇讬 讘转讬诐:



讘讛专讘讛 诪拽讜诪讜转 讛转讘讗专 砖拽专讜讘讬讜 砖诇 讗讚诐 拽讜讚诪讬诐 诇注谞讬讬 砖讗专 讛注诐 讜注谞讬讬 讛注讬专 拽讜讚诪讬谉 诇注谞讬讬 注讬专 讗讞专转 讜讛转讘讗专 讘转讜住驻转讗 讘诪住讻转 讘讘讗 拽诪讗 驻专拽 讛讙讜讝诇 砖讛讗讜诪专 转谞讜 讻讱 讜讻讱 诇注谞讬讬诐 讬谞转谉 诇注谞讬讬 讗讜转讛 讛注讬专:



讘诪住讻转 诪讙诇讛 讛转讘讗专 注诇 讬讞讬讚 砖讛诇讱 诇注讬专 讗讞专转 讜驻住拽讜 注诇讬讜 讗讜 驻住拽 注诇 注爪诪讜 爪讚拽讛 砖谞讜转谞讛 诇注谞讬讬 讗讜转讛 讛注讬专 砖讛诇讱 诇砖诐 讗讘诇 专讘讬诐 诪驻专讬砖讬谉 讜诪驻拽讬讚讬诐 诇讙讘讗讬 讛注讬专 诇讛讜爪讬讗 注爪诪诐 诪谉 讛讞砖讚 讜讻砖讞讜讝专讬谉 诇诪拽讜诪诐 谞讜讟诇讬谉 诪讬讚 讛讙讘讗讬 讜诪讞讝讬专讬谉 讜谞讜转谞讬谉 诇注谞讬讬 注讬专诐 讜砖讜讘 讗讬谉 讘讛诐 讞砖讚 讗讞专 砖讻讘专 讛驻专讬砖讜 讜专讘讬诐 砖讗诪专讜 讬砖 诪驻专砖讬诐 讚讜拽讗 讘注砖专讛 讜讗诐 讛讬讛 讘注讬专 砖谞讚专讜 诇砖诐 讞讻诐 讛诪转注住拽 讘爪专讻讬 爪讘讜专 讜讚讗讬 注诇 讚注转讜 谞讚专讜 讜谞讜转谞讬谉 诇讜 讜讛讜讗 诪讞诇拽 诇驻讬 讚注转讜 讜讛诐 讗讜诪专讬诐 砖讛讜讗 爪专讬讱 诇讞诇拽讛 讘讬谉 砖转讬 讛注讬讬专讜转:



讘诪住讻转 专讗砖 讛砖谞讛 讬转讘讗专 砖讛爪讚拽讛 讛专讬 讛讬讗 讘讻诇诇 讛谞讚专 诇注谞讬谉 讘诇 转讗讞专 讜诇讗 注讜讚 讗诇讗 砖讗讬谉 讘讛 砖讬注讜专 砖诇砖讛 专讙诇讬诐 讗诇讗 诪砖讘讗讜 注谞讬讬诐 诇讬讚讜 讜诇讗 谞转谉 注讘专 讜讬砖 诪驻专砖讬诐 诪砖转讘注讛 讛讙讘讗讬 讻诪讜 砖讻转讘谞讜 砖诐 讜讗注"驻 砖诇拽讟 砖讻讞讛 讜驻讗讛 谞讻诇诇讜 砖诐 讘讗讬住讜专 砖诇砖讛 专讙诇讬诐 讬专讗讛 砖爪讚拽讛 讛讘讗讛 诪讗诇讬讛 砖讗谞讬 讜讗诐 讗讬谉 砖诐 注谞讬讬诐 诪讝讜诪谞讬诐 诪驻专讬砖 讜诪谞讬讞:



讘诪住讻转 谞讚专讬诐 讛转讘讗专 砖讬砖 讬讚 诇爪讚拽讛 讻砖讗专 讛谞讚专讬诐 讜讛讜讗 砖讗诐 讗诪专 住诇注 讝讜 诇爪讚拽讛 讜讗讞"讻 讗诪专 讝讜 讻讝讜 讗祝 讛砖谞讬讛 爪讚拽讛 讜诇讗 住讜祝 讚讘专 讘讝讜 砖讛转驻讬住 讘驻讬专讜砖 讜讗讬谉 讝讛 谞拽专讗 讬讚 讗诇讗 谞讚专 讙诪讜专 讗诇讗 讗驻讬诇讜 诇拽讞 讛砖谞讬讛 讜讗诪专 讜讝讜 讗祝 讛砖谞讬讬讛 爪讚拽讛:



讘诪拽讜诐 讗讞专 讛转讘讗专 砖讛谞讜讚专 爪讚拽讛 讜诇讗 驻讬专砖 讻诪讛 注诇讬讜 诇讬转谉 注讚 讻讚讬 砖讬注讜专 砖诪砖诐 讜讗讬诇讱 讬讜讚注 讘注爪诪讜 砖诇讗 谞转讻讜谉 诇讻讱:



讘驻专拽 诪爪讬讗转 讛讗砖讛 讛转讘讗专 注讜讚 砖讛讗砖讛 拽讜讚诪转 诇讗讬砖 诇驻专谞住 讜诇讛诇讘讬砖 讜诇讛砖讬讗 诪驻谞讬 砖讘砖转讛 砖诇 讗砖讛 诪专讜讘讛 诪砖诇 讗讬砖 讜讛诪砖讬讗讬谉 讗转 讛讬转讜诪讛 讗诐 讬砖 诪注讜转 讘拽讜驻讛 诪砖讬讗讬谉 讗讜转讛 诇驻讬 讻讘讜讚讛 讜诇注讜诇诐 讗讬谉 驻讜讞转讬谉 诪讞诪砖讬诐 讝讜讝 砖诇 讻住祝 诪讚讬谞讛 讜讘诪住讻转 讛讜专讬讜转 讛转讘讗专 讻谉 注诇 驻讚讬讬转谉 诪谉 讛砖讘讬 讗诇讗 砖讗诐 谞转讘注讜 砖谞讬讛诐 诇注讘讬专讛 讛讗讬砖 拽讜讚诐 讜讻谉 讗诐 讛讬讜 注谞讬讬诐 讗讜 砖讘讜讬讬诐 讛专讘讛 讜讗讬谉 讘讻讬住 讻讚讬 驻专谞住转 讻诇诐 诪拽讚讬诪讬谉 讗转 讛诪注诇讛 诇驻讞讜转 讻讛谉 诇诇讜讬 诇讜讬 诇讬砖专讗诇 讬砖专讗诇 诇讞诇诇 讞诇诇 诇砖转讜拽讬 砖转讜拽讬 诇讗住讜驻讬 讗住讜驻讬 诇诪诪讝专 诪诪讝专 诇谞转讬谉 谞转讬谉 诇讙专 讙专 诇注讘讚 诪砖讜讞专专 诇驻讬 砖讛诪砖讜讞专专 讛讬讛 讘讻诇诇 讗专讜专 讜诪"诪 讚讜拽讗 砖讗讬谉 砖诐 讬转专讜谉 讞讻诪讛 讗讘诇 讗诐 讬砖 砖诐 讬转专讜谉 讞讻诪讛 讻诇 讛讙讚讜诇 讘讞讻诪讛 拽讜讚诐 讗驻讬诇讜 诪诪讝专 诇讻讛谉 讙讚讜诇 讜讗诐 讛讬讛 讗讞讚 诪讛诐 讗讘讬讜 讗讜 专讘讜 拽讜讚诐 诇讛诐 讜专讘讜 拽讜讚诐 诇讗讘讬讜 讗讗"讻 讛讬讛 讗讘讬讜 转诇诪讬讚 讞讻诐 讻诪讜 砖讛转讘讗专 讘驻专拽 讗诇讜 诪爪讬讗讜转:



讛转讘讗专 讘住讚专 讝专注讬诐 砖诪讬 砖讬砖 诇讜 诪讝讜谉 砖转讬 住注讜讚讜转 诇讗 讬讟讜诇 诪谉 讛转诪讞讜讬 讜讗诐 讬砖 诇讜 诪讝讜谉 讗专讘注 注砖专讛 住注讜讚讜转 诇讗 讬讟讜诇 诪谉 讛拽讜驻讛 讜讗诐 讬砖 诇讜 诪讗转讬诐 讝讜讝 诇讗 讬讟讜诇 诇拽讟 砖讻讞讛 讜驻讗讛 讜诪注砖专 注谞讬 讛讬讜 诇讜 诪讗转讬诐 讝讜讝 讞住专 讚讬谞专 讗驻讬诇讜 讘讗讜 诇讜 讗诇祝 讻讗讞讚 谞讜讟诇谉 讛讬讜 诇讜 诪讗转讬诐 讜讬砖 注诇讬讜 讞讜讘 讗讜 讻转讘讛 讻谞讙讚谉 讛专讬 讝讛 谞讜讟诇谉 讛讬讜 诇讜 拽专拽注讜转 讜谞诪讻专讬诐 注转讛 讘讝讜诇 讬砖 讘讝讛 爪讚讚讬谉 诇讛拽诇 讜诇讛讞诪讬专 讜讻讘专 讘讬讗专谞讜诐 讘讘讘讗 拽诪讗 驻专拽 专讗砖讜谉 讘诪住讻转 讞讜诇讬谉 讛转讘讗专 注诇 诪讬 砖讛讜讗 讘讚专讱 讜讗讬谉 诇讜 诪讛 讬讗讻诇 讗注"驻 砖讛讜讗 注砖讬专 讘诪拽讜诪讜 诪讗讻讬诇讬谉 讗讜转讜 诇拽讟 砖讻讞讛 讜驻讗讛 讜诪注砖专 注谞讬 讜诪谉 讛拽讜驻讛 讜讗祝 讻砖讬讙讬注 诇讘讬转讜 讗讬谞讜 讞讬讬讘 诇砖诇诐 诪"诪 注谞讬 讛讜讗 讘讗讜转讛 砖注讛 讜诪"诪 讬砖转讚诇 讗讚诐 砖诇讗 诇拽讘诇 讻诇 讻诪讛 砖讗驻砖专 诇讜 诇讚讞讜拽 注爪诪讜 讗驻讬诇讜 注诇 讬讚讬 讗讜诪谞讜转 诪讻讜注专转 讛讜讗讬诇 讜讗讬谉 讘讛 爪讚 注讘专讛 讜诪讙讚讜诇讬 讛讞讻诪讬诐 讛讬讜 注讜砖讬谉 注爪诪诐 讞讜讟讘讬 注爪讬诐 讜砖讜讗讘讬 诪讬诐 讜砖讗专 讗讜诪谞讬讜转 讛驻讞讜转讬诐 砖诇讗 诇拽讘诇 诪讗讞专讬诐 讻诇讜诐 讜讻诇 砖讗讬谞讜 爪专讬讱 讜诪专诪讛 讗转 讛讘专讬讜转 讜谞讜讟诇 讛转讘讗专 讘诪住讻转 讻转讜讘讜转 砖诇讗 讗转 讛讘专讬讜转 讛讜讗 诪专诪讛 讗诇讗 讛讜讗 注爪诪讜 讜讗讬谞讜 谞驻讟专 诪谉 讛注讜诇诐 注讚 砖讬讘讗 诇讬讚讬 讻谉:



讘诪住讻转 讙讬讟讬谉 讛转讘讗专 砖讗祝 诪讬 砖诪讝讜谞讜转讬讜 诪爪讜诪爪诪讬谉 注讜砖讛 诪讛诐 爪讚拽讛 讗驻讬诇讜 注谞讬 讛诪转驻专谞住 诪谉 讛爪讚拽讛 讗诐 专讜讗讛 砖讛讜讗 诪讜转讬专 诪爪讜讛 注诇讬讜 诇驻专谞住 讗讞专讬诐 讘讛专讜讞转讜 诇驻讬 诪讛 砖专讜讗讛 讛爪专讱 讜讛讻诇 诇驻讬 诪讛 砖注讬谞讬讜 专讗讜转:



讬砖 讘拽爪转 诪拽讜诪讜转 砖讗专 驻专讟讬诐 讘注谞讬谉 讛爪讚拽讜转 讜诪"诪 讻讘专 讙诇讙诇谞讜 专讜讘 注谞讬谞讬诐 砖讘讛 讘讻讗谉 讜讛谞砖讗专讬诐 讬转讘讗专讜 讘诪拽讜诪谉 讗讬砖 注诇 讚讙诇讜 讜诇讗 谞诪谞注谞讜 诪诇讻转讘诐 讘讻讗谉 讗诇讗 砖讗讬谞谉 注谞讬谞讬诐 讛讚讜诪讬诐 诇讗诇讜 砖讘讗讜 讗讜 砖谞转讙诇讙诇讜 注诇 讬讚讬谞讜 讘讻讗谉 讜诪注转讛 谞砖讜讘 诇砖讗专 讚讘专讬诐 砖讛谞讞谞讜 讘住讜讙讬讗 讝讜 讜讗诇讜 讛谉:



讻讘专 讘讬讗专谞讜 讘诪住讻转 诪讜注讚 拽讟谉 讜讘诪住讻转 诪讙诇讛 砖砖诇砖讛 注谞讬谞讬诐 讬砖 讘诪爪讜专注 讜讛诐 讬诪讬 讛住讙专讜 讜讬诪讬 讞诇讜讟讜 讜讬诪讬 住驻讬专讜 讜讻谉 讘讬讗专谞讜 砖讛诪讜住讙专 讜讛诪讜讞诇讟 诪讟诪讗 讗祝 讘讗讛诇 注诇 爪讚讚讬谉 讬讚讜注讬诐 砖讘讗专谞讜诐 讘诪住讻转 讘专讻讜转 讜讗讬谉 讘讬谉 诪讜住讙专 诇诪讜讞诇讟 讗诇讗 驻专讬注讛 讜驻专讬诪讛 讜讬诪讬 讛住驻讬专讛 讛诐 诇诪讬 砖谞讟讛专 诪转讜讱 讛讞诇讟 砖讛谞讟讛专 诪转讜讱 讜讛住讙专 讗讬谞讜 爪专讬讱 诇住驻讬专讛 讗讘诇 讛诪讜讞诇讟 砖谞转专驻讗 讜谞讟讛专 诪转讜讱 讞诇讜讟讜 讛讜讗 讛讜讗 砖住讜驻专 砖讘注讛 讘讬谉 讛讘讗转 爪驻专讬诐 讛讘讗讜转 诇讬讜诐 专讗砖讜谉 诇讟讛专转讜 讜谞讻谞住 诇诪讞谞讛 诇讛讘讗转 讛拽专讘谉 砖讘讬讜诐 讛砖讘讬注讬 讜诪讜转专 诇讘讗 讘讘讬转讜 讜讗讜转谉 讛砖讘注讛 讛诐 谞拽专讗讬诐 讬诪讬 住驻讬专讜 讜讻诇 讗讜转谉 讬诪讬 住驻讬专讛 谞讻谞住 诇驻谞讬诐 诪谉 讛讞讜诪讛 讜讟讛讜专 诪讟讜诪讗转 诪砖讻讘 讜诪讜砖讘 讗讘诇 注讚讬谉 讛讜讗 讗讘 讛讟讜诪讗讛 诇讟诪讗 讗讚诐 讜讻诇讬诐 讘诪讙注 讜诇讗 讘诪砖讗 砖讛专讬 诪讟诪讗 讘讙讚讬讜 讜讻诇 砖诪讟诪讗 讘讙讚讬诐 诪讟诪讗 讗讚诐:



讛谞讘诇讛 讗注"驻 砖讗讬谞讛 讻谞讚讛 讜讬讜诇讚转 讜讝讘 讜讝讘讛 诇讟诪讗 诪砖讻讘 讜诪讜砖讘 诪"诪 讗讘 讛讟讜诪讗讛 讛讬讗 诇讛讬讜转 讻讝讬转 诪讘砖专讛 诪讟诪讗 讗讚诐 讘诪讙注 讜讘诪砖讗 讜讻诇讬诐 讘诪讙注 讜诪"诪 讗讬谉 讛谞讜讙注讛 诪讟诪讗 讗祝 讻诇讬诐 砖注诇讬讜 讗讘诇 讛谞讜砖讗讛 诪讟诪讗 讗祝 讻诇讬诐 砖注诇讬讜 讘砖注转 谞砖讬讗转讜 讗讘诇 讗讬谞讜 诪讟诪讗 诇讗 讗讚诐 讜诇讗 砖讗专 讻诇讬诐 讗祝 讘砖注转 谞砖讬讗转讜 讛砖专抓 讗祝 讛讜讗 讗讘 讛讟讜诪讗讛 诇讟诪讗 讗讚诐 讜讻诇讬诐 讘诪讙注 讗讘诇 讗讬谞讜 诪讟诪讗 讘诪砖讗 讗驻讬诇讜 讗讚诐 讜讛谞讜讙注讜 讗讬谞讜 诪讟诪讗 讻诇讬诐 讗祝 讘砖注转 诪讙注讜 讗驻讬诇讜 讻诇讬诐 砖注诇讬讜 砖讻讘转 讝专注 讗祝 讛讜讗 讗讘 讛讟讜诪讗讛 诇讟诪讗 讗讚诐 讜讻诇讬诐 讘诪讙注 诇讘讚 讘讬谉 讛谞讜讙注 讘讬谉 讛专讜讗讛 讗诇讗 砖讛谞讜讙注 讘讻注讚砖讛 讜讛专讜讗讛 讘讻诇 砖讛讜 讜讛谞讜讙注 讗讬谞讜 诪讟诪讗 讘讙讚讬诐 讗祝 讘砖注转 诪讙注讜 讜讗祝 讻诇讬诐 砖注诇讬讜 讜诪讛 砖讗诪专讜 讘讻讗谉 注诇 砖专抓 讜砖讻讘转 讝专注 诇讗讜 诪砖讜诐 讚诪讟诪讗 讘讙讚讬诐 驻讬专讜砖讜 讘砖讛讘讙讚讬诐 谞讜讙注讬诐 讘砖讻讘转 讝专注 讗讜 讘砖专抓:



专讗讜讬 诇讗讚诐 诇讛转讘讜谞谉 转诪讬讚 讜诇驻砖驻砖 讘诪注砖讬讜 讻诇 砖讻谉 讻砖诪讙讬注 讗讬讝讛 注讜谞砖 诇讬讚讜 砖专讗讜讬 诇讜 诇驻砖驻砖 注诇 讗讬讝讛 注讜谉 讘讗 讗讜转讜 注讜谞砖 诇讬讚讜 讜诇讗 砖讬讞砖讜讚 诪砖驻讟讬 讛砖诐 诇讛讬讜转诐 谞讙讝专讬诐 注诇 爪讚 讘诇转讬 讬砖专 讗讜 砖讬拽砖讛 注专驻讜 注诇 讛注讜谞砖 注讚 砖讬讞砖讜讘 注诇讬讜 砖讛讜讗 诪拽专讛 讗讘诇 讬讞砖讜讘 砖讻诇 诪讛 砖讛讙讬注讜 讛讜讗 诪谉 讛讚讬谉 讜诇驻讬 讛注讜谞砖 讬驻砖驻砖 注诇 讛注讘专讛 砖讘讬讚讜 砖讛注讜谞砖 讛讘讗 讛讜讗 注诇 讛爪讚 诪讛 砖讛讜讗 专讗讜讬 诇讜 诇驻讬 讛注讘专讛 讻诪讜 砖讗诪专讜 讗注"驻 砖讗专讘注 诪讬转讜转 讘讟诇讜 讚讬谉 讗专讘注 诪讬转讜转 诇讗 讘讟诇讜 讜讗驻讬诇讜 谞讬爪诇 诪谉 讛注讜谞砖 讛讜讗讬诇 讜讘讗 注诇讬讜 诇谞住讬讜谉 讗诇 讬转专砖诇 讘讻讱 诇讗 讘讞谞诐 讛讘讬讗讜讛讜 诇讬讚讬 讻讱 诪注砖讛 讛讬讛 讘讗讞讚 诪谉 讛讞讻诪讬诐 砖讛讬讛 注讜诇讛 讘住诇诐 讜谞砖诪讟 专讙诇讜 注讚 砖讻诪注讟 砖谞驻诇 诇拽专拽注 讚专讱 讞讘讟讛 砖讛讜讗 诪谉 讛讚讬谞讬谉 讛讚讜诪讬诐 诇住拽讬诇讛 讜讛讬讛 谞讘讜讱 注诇 注爪诪讜 讛讬讗讱 讛讬讛 讘讗 诇讬讚讬 注讜谞砖 住拽讬诇讛 讜诇讗 诪爪讗 讘注爪诪讜 爪讚 讞诇讜诇 砖讘转 讗讜 讗讬住讜专 注"讝 砖讚讬谞讬讛诐 讘住拽讬诇讛 讜讗诪专 诇讜 讗讞讚 诪转诇诪讬讚讬讜 砖诪讗 讛转专砖诇 讘诪爪讜转 讛爪讚拽讛 砖讛诪注诇讬诐 注讬谉 诪诪谞讛 讚讜诪讛 诇讗讬住讜专 注"讝 讻诪讜 砖讻转讘谞讜 讜讻诇 讛注讜砖讛 讻谉 诇讗 讘诪讛专讛 讛讜讗 讞讜讟讗:



讻讘专 讛转讘讗专 讘讛专讘讛 诪拽讜诪讜转 砖讗讬谉 专谞讛 砖诇 转讜专讛 讗诇讗 讘诇讬诇讛 讜讛讬讗 砖注讛 谞讻讘讚转 诇讛转讘讜讚讚 讜诇讛砖讬讙 讛讚讘专讬诐 讛讙讘讜讛讬诐 讜讛注诪讜拽讬诐 讜讛讜讗 讛诪砖诇 讘专讗讬讬转 讛转诪讜谞讛 讜讛讜讗 讗诪专诐 讗砖讘注讛 讘讛拽讬抓 转诪讜谞转讱 讜讚专砖讜 讘讜 讗诇讜 转诇诪讬讚讬 讞讻诪讬诐 砖诪谞讚讚讬谉 砖讬谞讛 诪注讬谞讬讛诐 讜讛拽讘"讛 诪砖讘讬注谉 诪讝讬讜 砖讻讬谞讛 讻诇讜诪专 讘住讘转 讛讬拽讬爪讛 讜讛转注讜专讛 讝讻讬谞讜 诇砖讘讜注 讜诇讛讘讬讟 讘转诪讜谞转讜 讬转' 讜讛讜讗 讛诪砖诇 注诇 讗诪转转 讛注谞讬谉 注诇 转讻诇讬转 诪讛 砖讗驻砖专 讘讜:



诇注讜诇诐 讬砖转讚诇 讗讚诐 诇讛讬讜转讜 讗讛讜讘 讗爪诇 讛讘专讬讜转 砖讻诇 讛讗讛讜讘 诇诪讟讛 讻诇诇 诪住讜专 注诇讬讜 砖讛讜讗 讗讛讜讘 诇诪注诇讛 讚专讱 爪讞讜转 讗诪专讜 砖讗诇讜 讗转 砖诇诪讛 讘谉 讚讜讚 讗讬讝讛讜 讘谉 讛注讜诇诐 讛讘讗 讗诪专 诇讜 谞讙讚 讝拽谞讬讜 讻讘讜讚 讻诇 砖讛讜讗 讗讛讜讘 讜谞讻讘讚 讗爪诇 讝拽谞讬讜 讛讜讗 讛讜讗 讘谉 讛注讜诇诐 讛讘讗:





讬讚 专诪"讛

拽讻讝. 讗"专 讞讬讬讗 讘专 讗讘讗 专讘讬 讬讜讞谞谉 专诪讬 讻转讬讘 诇讗 讬讜注讬诇 讛讜谉 讘讬讜诐 注讘专讛 讜爪讚拽讛 转爪讬诇 诪诪讜转 讜讻转讬讘 诇讗 讬讜注讬诇讜 讗讜爪专讜转 专砖注 讜爪讚拽讛 转爪讬诇 诪诪讜转 砖转讬 爪讚拽讜转 讛诇诇讜 诇诪讛 讗讞转 砖诪爪讬诇转讜 诪讚讬谞讛 砖诇 讙讬讛谞诐 讜讛讬讬谞讜 讚讻转讬讘 讘讛 注讘专讛 讚讻转讬讘 讬讜诐 注讘专讛 讛讬讜诐 讛讛讜讗 讜讗讞转 砖诪爪讬诇转讜 诪诪讬转讛 诪砖讜谞讛 讜讗讬 讝讜 谞讜转谞讛 讜讗讬谞讜 讬讜讚注 诇诪讬 谞讜转谞讛 谞讜讟诇讛 讜讗讬谞讜 讬讜讚注 诪诪讬 谞讜讟诇讛 诇讗驻讜拽讬 诪讚专讘讬 讗讘讗 讜讚诪专 注讜拽讘讗 讚诪讬驻专砖讬 讘讻转讜讘讜转 讘驻专拽 诪爪讬讗转 讛讗砖讛 (讻转讜讘讜转 住讝,讘) 讗诇讗 讛讬讻讬 诇讬注讘讬讚 诇讬转讬讘 诇讗专谞拽讬 砖诇 爪讚拽讛 诪转讬讘讬 专"讗 讘谉 讬注拽讘 讗讜诪专 诇讗 讬转谉 讗讚诐 驻专讜讟讛 诇转讜讱 讗专谞拽讬 砖诇 爪讚拽讛 讗诇讗 讗诐 讻谉 诪诪讜谞讛 注诇讬讛 讻专' 讞谞谞讬讗 讘谉 转专讚讬讜谉. 讜讗住讬拽谞讗 讻讬 拽讗诪专讬' 讚诇讬转讬讘 诇转讜讱 讗专谞拽讬 砖诇 爪讚拽讛 讘讚拽讗 诪讬诪谞讬 注诇讛 讻专' 讞谞谞讬讗 讘谉 转专讚讬讜谉. 讗诇讗 讛讬讻讗 讚诇讗 诪讬诪谞讬 注诇讛 讙讘专讗 讚诪讛讬诪谉 讻专讘讬 讞谞谞讬讗 讘谉 转专讚讬讜谉 诪讬转讘讗 诇注谞讬讬讗 讙讜驻讬讛 讟驻讬 注讚讬祝. 讜讗驻讬诇讜 讛讬讻讬 讚诪讬诪谞讬 注诇讛 讻专讘讬 讞谞谞讬讗 讘谉 转专讚讬讜谉 谞诪讬 讛谞讬 诪讬诇讬 讘诪讗讬 讚讬讛讬讘 讗讬谞讬砖 诪谞驻砖讬讛 讜诇讗 拽讗 讘注讬 注谞讬讗 诪讬谞讬讛 讜诇讗 诪讬讚讬, 讚讻讬 讛讗讬 讙讜讜谞讗 讻讬 讗讬讻讗 讗专谞拽讬 砖诇 爪讚拽讛 讚诪诪谞讬 注诇讛 讻专' 讞谞谞讬讗 讘谉 转专讚讬讜谉 诪讬转讘讛 诇转讜讱 讗专谞拽讬 砖诇 爪讚拽讛 注讚讬祝, 讗讘诇 讛讬讻讗 讚讗转讬 注谞讬讗 诇讙讘讬讛 讜拽讗 讘注讬 诪讬谞讬讛 诇驻专谞讜住讬讛 诪讬讞讬讬讘 诇诪讬转讘 诇讬讛 诪讬讚 诇驻讜诐 诪讗讬 讚诪讟讬讗 讬讚讬讛 讜讗住讬专 诇讬讛 诇讗住诪讜讻讬 讗讗专谞拽讬 砖诇 爪讚拽讛, 讚讬诇诪讗 讗讚讛讻讬 讜讛讻讬 诪讗讬转 讘讻驻谞讗 讻诪注砖讛 讚谞讞讜诐 讗讬砖 讙诐 讝讜 (转注谞讬转 讻讗,讗), 讗诇讗 讘诪讬讚讬 讚诇讗 诪讟讬讬讗 讬讚讬讛 讚讬讚讬讛 讗"谞 讘注谞讬讬 讚专诪讜 注诇讬讬讛讜 讚拽讬抓 诇讛讜, 讜诇讗 讻诇 讻诪讬谞讬讛 讚注谞讬讗 诇诪讬砖拽诇 诪讗专谞拽讬 砖诇 爪讚拽讛 诪讗讬 讚拽讬讬抓 诇讬讛 讜诇诪讚讞拽 爪讬讘讜专讗 讝讬诪谞讗 讗讞专讬转讬:



拽讻讞. 讗诪专 专讘讬 讗讘讛讜 砖讗诇讜 讗转 砖诇诪讛 诪诇讱 讬砖专讗诇 注讚 讛讬讻谉 讻讞讛 砖诇 爪讚拽讛 讗诪专 诇讛诐 爪讗讜 讜专讗讜 诪讛 驻讬专砖 讚讜讚 讗讘讗 驻讝专 谞转谉 诇讗讘讬讜谞讬诐 爪讚拽转讜 注讜诪讚转 诇注讚 拽专谞讜 转专讜诐 讘讻讘讜讚 专讘讗 讗诪专 诪讛讻讗 讜讛讜讗 诪专讜诪讬诐 讬砖讻谉 诪爪讜讚讜转 住诇注讬诐 诪砖讙讘讜 诪讛 讟注诐 诪专讜诪讬诐 讬砖讻谉 诪爪讜讚转讜 住诇注讬诐 诪砖讙讘讜 诪砖讜诐 讚诇讞诪讜 谞转谉 诪讬诪讬讜 谞讗诪谞讬诐:



拽讻讟. 讜讗诪专 专讘讬 讗讘讛讜 砖讗诇讜 讗转 砖诇诪讛 讗讬讝讛 讛讜讗 讘谉 讛注讜诇诐 讛讘讗 讗诪专 诇讛诐 讜谞讙讚 讝拽谞讬讜 讻讘讜讚 讻讬 讛讗 讚讬讜住祝 讘专讬讛 讚专' 讬讛讜砖注 讘谉 诇讜讬 讞诇砖 讗转谞讙讬讚 讗"诇 讗讘讜讛 诪讗讬 讞讝讬转 讗"诇 注讜诇诐 讛驻讜讱 专讗讬转讬 注诇讬讜谞讬诐 诇诪讟讛 讜转讞转讜谞讬诐 诇诪注诇讛 讗"诇 讘谞讬 注讜诇诐 讘专讜专 专讗讬转 讜砖诪注转讬 砖讛讬讜 讗讜诪专讬诐 讗砖专讬 诪讬 砖讘讗 诇讻讗谉 讜转诇诪讜讚讜 讘讬讚讜 讜砖诪注转讬 砖讛讬讜 讗讜诪专讬诐 讛专讜讙讬 诪诇讻讜转 讗讬谉 讻诇 讘专讬讛 讬讻讜诇讛 诇注诪讜讚 讘驻谞讬讛诐 诪讗谉 谞讬谞讛讜 讗讬诇讬诪讗 专' 注拽讬讘讗 讜讞讘讬专讬讜 转"诇 讚讛讗 讗讬讻讗 转讜专讛 讜诪注"讟 讗诇讗 讛专讜讙讬 诇讜讚:



拽诇. 转谞讬讗 讗诪专 诇讛诐 专讬讘"讝 诇转诇诪讬讚讬讜 讘谞讬 诪讛讜 砖讗诪专 讛讻转讜讘 爪讚拽讛 转专讜诪诐 讙讜讬 讜讞住讚 诇讗讜诪讬诐 讞讟讗转 谞注谞讛 专讘讬 讗诇讬注讝专 讜讗诪专 爪讚拽讛 转专讜诪诐 讙讜讬 讗诇讜 讬砖专讗诇 讚讻转讬讘 诪讬 讻注诪讱 讬砖专讗诇 讙讜讬 讗讞讚 讘讗专抓 讜讞住讚 诇讗讜诪讬诐 讞讟讗转 讻诇 讞住讚 讜爪讚拽讛 砖讗讜诪讜转 讛注讜诇诐 注讜砖讬诐 讞讟讗转 讛讜讗 诇讛诐 砖讗讬谉 注讜砖讬诐 讗诇讗 讻讚讬 诇讛转讙讚诇 讘讜 砖谞讗诪专 讚讬 诇讛讜讜谉 诪讛拽专讘讬谉 谞讬讞讜讞讬谉 诇讗诇讛 砖诪讬讗 讜诪爪诇讬谉 诇讞讬讬 诪诇讻讗 讜诇讘谞讜讛讬. 讜诪拽砖讬' 讜讚注讘讬讚 讛讻讬 诇讗讜 诪注诇讬讜转讗 讛讬讗 讜讛转谞讬讗 讛讗讜诪专 住诇注 讝讜 诇爪讚拽讛 讘砖讘讬诇 砖讬讞讬讜 讘谞讬 讘砖讘讬诇 砖讗讝讻讛 讘讛 诇讞讬讬 讛注讜诇诐 讛讘讗 讛专讬 讝讛 爪讚讬拽 讙诪讜专 讘讬砖专讗诇 讚注讬拽专 诪讬诇转讗 诇砖诐 砖诪讬诐 拽讗 诪讻讜讜谉 讜讻讬 讗诪专 讘砖讘讬诇 砖讬讞讬讜 讘谞讬 砖讬注住拽讜 讘转讜专讛 讜讘诪爪讜转 讛讜讗 讚拽讗诪专, 讜讻讬 讗诪专 谞诪讬 讘砖讘讬诇 砖讗讝讻讛 诇讞讬讬 讛注讜诇诐 讛讘讗 讻讚讬 砖讬讜住讬祝 诇讚注转 讗转 讘讜专讗讜 拽讗诪专, 讗讘诇 讘讗讛"注 讚讻讬 拽讗 诪讻讜讜谞讬 诇讛谞讗讛 讚讙讜驻讬讬讛讜 拽讗 诪讻讜讜谞讬 诇讗讜 诪注诇讬讜转讗 讛讬讗:



拽诇讗. 谞注谞讛 专讘谉 讙诪诇讬讗诇 讜讗诪专 爪讚拽讛 转专讜诪诐 讙讜讬 讗诇讜 讬砖专讗诇 讚讻转讬讘 讜诪讬 讻注诪讱 讬砖专讗诇 讙讜讬 讗讞讚 讘讗专抓 讜讞住讚 诇讗讜诪讬诐 讞讟讗转 讻诇 爪讚拽讛 讜讞住讚 砖讗讜诪讜转 讛注讜诇诐 注讜砖讬谉 讞讟讗转 讛讜讗 诇讛诐 砖讗讬谉 注讜砖讬谉 讗诇讗 诇讛转讬讬讛专 讘讜 讜讻诇 讛诪转讬讛专 谞讜驻诇 讘讙讬讛谞诐 砖谞讗诪专 讬讝讬讚 讬讛讬专 诇抓 砖诪讜 注讜砖讛 讘注讘专转 讝讚讜谉 讜讗讬谉 注讘专讛 讗诇讗 讙讬讛谞诐 砖谞讗' 讬讜诐 注讘专讛 讛讬讜诐 讛讛讜讗:





诪讛专砖"讗 - 讞讬讚讜砖讬 讗讙讚讜转

谞讜转谞讛 讜讗讬谞讜 讬讜讚注 诇诪讬 谞讜转谞讛 讻讜'. 诪驻讜专砖 驻专拽 诪爪讬讗转 讛讗砖讛:


诪讛 讬注砖讛 讗讚诐 讜讬讛讬讜 诇讜 讘谞讬诐 专"讗 讗诪专 讬驻讝专 讻讜'. 讗驻砖专 砖住诪讱 注诇 诪讛 砖驻讬专砖 讚讜讚 讘诪讝诪讜专 讚诪讬讬转讬 讘住诪讜讱 讗砖专讬 讗讬砖 讬专讗 讛' 讜讙讜' 讙讘讜专 讘讗专抓 讬讛讬讛 讝专注讜 讚讜专 讜讙讜' 讜住讬讬诐 讘讜 砖诇讻诇 讝讛 讝讻讛 诇驻讬 砖驻讝专 谞转谉 诇讗讘讬讜谞讬诐 讜讙讜' 讜拽"诇:


讗诪专 诪砖讛 诇驻谞讬 讛拽讘"讛 讘诪讛 转专讜诐 讻讜'. 诇驻讬 砖讘讞讜诪砖 讛驻拽讜讚讬诐 谞讗诪专 讘诇砖讜谉 爪讜讜讬 诇专讘讬诐 砖讗讜 讗转 专讗砖 讜讙讜' 讗转讛 讜讗讛专谉 讜讗转讻诐 讬讛讬讜 讗讬砖 讜讙讜' 讜讻讗谉 砖讬谞讛 诇讜诪专 讘诇砖讜谉 讬讞讬讚 诇诪砖讛 诇讘讚 讜诇讗 谞讗诪专 讘诇砖讜谉 爪讜讜讬 讜注"讻 讚专砖讜 砖讝讛 讛讻转讜讘 讛讜讗 转砖讜讘讛 诇砖讗诇转 诪砖讛 讘诪讛 转专讜诐 拽专谉 讬砖专讗诇 讜讗"诇 讛拽讘"讛 讻讬 转砖讗 讗诐 讘讗转 诇砖讗转 专讗砖诐 讜讻讜' 讻驻讬' 专砖"讬 讻讬 注"讬 谞讚讘转诐 诇诪砖讻谉 谞转专讜诪诪讜 讬砖专讗诇 诪讻诇 讛讗讜诪讜转 砖讬专讚讛 讛砖讻讬谞讛 讘讬砖专讗诇 讜讻谉 讗诪专讜 讘诪讚专砖 爪讚拽讛 转专讜诪诐 讙讜讬 讘谞讚讘讛 砖讛讘讬讗讜 讬砖专讗诇 诇诪诇讗讻转 讛诪砖讻谉 谞转谉 诇讛诐 转诇讜讬 专讗砖 注"讬 诪砖讛 讜拽"诇:


砖讗诇讜 讗转 砖诇诪讛 讻讜' 诪讛 驻讬专砖 讚讜讚 讗讘讗 驻讬讝专 讜讙讜'. 砖诇诪讛 讙讜驻讬讛 讗诪专 谞诪讬 讛讻讬 爪讚拽讛 转专讜诪诐 讙讜讬 讗诇讗 砖讗驻砖专 诇讜诪专 讚讜拽讗 讘讙讜讬 讜诪诪诇讻讛 砖注讜砖讬谉 爪讚拽讛 讻讚诇拽诪谉 讗讘诇 砖讗诇讜 诇讜 注诇 讛讬讞讬讚 讜注讜讚 谞专讗讛 诇驻专砖 讚诪讛讗讬 拽专讗 爪讚拽讛 转专讜诪诐 讜讙讜' 诇诪讚讜 砖砖讗诇讜 注诇 讻讱 诇砖诇诪讛 讜讛砖讬讘 诇讛诐 爪讚拽讛 转专讜诪诐 讜讙讜' 砖讝讜 讛讜讗 砖驻讬专砖 讚讜讚 讗讘讗 砖住讬驻专 讘讗讜转讜 诪讝诪讜专 讻诪讛 讛爪诇讞讜转 讝诪谞讬讜转 诇讬专讗讬 讛' 讜讟讜讘 诪诪谞讜 讗讬砖 讞讜谞谉 讜诪诇讜讛 讜讙讜' 讜住讬讬诐 诇讛讜住讬祝 注讜讚 讘爪讚拽讛 注讚 讛讬讻谉 讻讞讛 砖讗诪专 驻讝专 谞转谉 讜讙讜' 拽专谞讜 转专讜诐 讜讙讜' 讚讛讬讬谞讜 爪讚拽讛 转专讜诪诐 砖讗诪专 砖诇诪讛:


专讘讬 讗讘讗 讗诪专 诪讛讻讗 讛讜讗 诪专讜诪讬诐 讬砖讻讜谉 讻讜'. 谞讬讞讗 诇讬讛 诇讗转讜讬讬 诪讛讻讗 诪讚讘专讬 谞讘讬讗讬诐 讜讬砖 诇驻专砖 讛讗讬 拽专讗 诇驻讬 讛讚专砖 注"驻 诪"砖 讘转注谞讬转 驻"讙 讚讗转转讗 砖讻讬讞讗 讘讘讬转讗 讜讬讛讘讛 专讬驻转讗 诇注谞讬讬诐 讜诪拽专讘讛 讛谞讬讬转讛 讜讗谞讗 讬讛讬讘谞讗 讝讜讝讬诐 讜诇讝讛 讗诪专 诪讛 讟注诐 诪专讜诪讬诐 讬砖讻讜谉 讻讬 诪爪讜讚讜转 砖注讜砖讛 诇讜 讘住诇注讬诐 诪诇砖讜谉 诪讟讘注 讜讝讜讝讬诐 讜住诇注讬诐 砖谞讜转谉 诇注谞讬 讛讬讗 诪砖讙讘讜 讜讬讜转专 诪讝讛 讻讬 诇讞诪讜 谞转谉 讜诪讬诪讬讜 讻讬 讛诐 谞讗诪谞讬诐 讜砖诇诪讬诐 讚诪拽专讘讗 讛谞讬讬转谉 诇注谞讬讬诐 诇讗讻讜诇 讜诇砖转讜转 讟驻讬 诪谞讜转谉 住诇注讬诐 讜诪注讜转 砖爪专讬讱 诇讟专讜讞 讜诇拽谞讜转 讜讚拽讚拽 诇讜诪专 谞讬转谉 讘诇讞诐 讜诇讗 谞讜转谉 讻讬 讛诇讞诐 讜诪讬诐 谞讬转谉 注诇 讬讚讬 讛讗砖讛 讚砖讻讬讞讗 讘讘讬转讗 讜讚拽讚拽 诇讜诪专 诇讞诪讜 讜诪讬诪讬讜 砖讬转谉 诪诇讞诪讜 讜诇讗 诪诇讞诐 讗讞专 讘驻讞讜转 诪诪谞讜 讜讻谉 诪诪讬诪讬讜 讗诐 讙诐 讛讜讗 砖讜转讛 诪讬诐 讜拽"诇:


砖讗诇讜 讗转 砖诇诪讛 讗讬讝讛 讘谉 注讜讛"讘 讻讜'. 讬砖 诇驻专砖 注"驻 诪"砖 驻' 讛讞诇讬诇 讞住讬讚讬诐 讜讗谞砖讬 诪注砖讛 讛讬讜 讗讜诪专讬诐 讗砖专讬 讬诇讚讜转讬谞讜 砖诇讗 讘讬讬砖讛 讗转 讝拽谞转讬谞讜 讜讛讜讗 驻讬专讜砖 讛讻转讜讘 讜讞驻专讛 讛诇讘谞讛 讜讘讜砖讛 讛讞诪讛 讜讙讜' 讗讘诇 讛讬诪讬诐 砖讛诐 谞讙讚 讝拽谞讬讜 砖讛讜讗 讛讬诇讚讜转 讬讛讬讛 讻讘讜讚 砖诇讗 讬转讘讬讬砖 诪诪谞讜 讘讝拽谞讜转讜 讜诪讬讬转讬 讻讬 讛讗 讻讜' 注诇讬讜谞讬诐 诇诪讟讛 讻讜' 砖讛讬讜 讘讻讘讜讚 讘注讜讛"讝 讬转讘讬讬砖讜 讻砖讬讛讬讜 诇诪讟讛 讘注讜讛"讘 讘讬讜诐 转讜讻讞讛 讗讘诇 讗谞谉 讻讬 讛讬讻讬 讚讞砖讘讬谞谉 讛讻讗 讞砖讘讬谞谉 谞诪讬 讛转诐 讜诇讗 谞转讘讬讬砖 讜注讜讚 讬砖 诇驻专砖 讜谞讙讚 讝拽谞讬讜 讻讘讜讚 砖诇讗 讬转讘讬讬砖 诪诪注砖讛 讘谞讬 讘谞讬讜 砖讛讜诇讻讬诐 讘讚专讱 讟讜讘讛 讻讬 讘谞讬 讘谞讬诐 讛专讬 讛诐 讻讘谞讬诐 讜讬讛讬讛 诇讜 砖讬讘讛 讟讜讘讛 讻诪讜 讘讗讘专讛诐 砖诪转 讛' 砖谞讬诐 拽讜讚诐 讝诪谞讜 砖诇讗 讬专讗讛 注砖讜 讘谉 讘谞讜 讬讜爪讗 诇转专讘讜转 专注讛 讜讚讘专 讝讛 诪驻讜专砖 讘讚讘专讬 砖诇诪讛 注讟专转 讝拽谞讬诐 讘谞讬 讘谞讬诐 讻讜':


砖讛讬讜 讗讜诪专讬诐 讗砖专讬 砖讘讗 诇讻讗谉 讜转诇诪讜讚讜 讘讬讚讜 讻讜'. 讬砖 诇驻专砖 讻讬 注讬拽专 讛诇讬诪讜讚 讜砖谞注砖讛 讘讜 专讜砖诐 讛讜讗 讛诇讬诪讜讚 讛讘讗 诪讻转讬讘转 讬讚 讗砖专 注诇 讻谉 谞拽专讗讜 讛讞讻诪讬诐 住讜驻专讬诐:


专"注 讜讞讘讬专讬讜 诪砖讜诐 讛专讜讙讬 诪诇讻讜转 讜转讜 诇讗 讻讜'. 专"诇 诪砖讜诐 讛专讜讙讬 诪诇讻讜转 讬砖 诇讛诐 诪讞讬爪讛 讘讬讞讚 讘驻谞讬 注爪诪谉 讜转讜 诇讗 讜讛专讬 讬砖 诇爪讚讬拽讬诐 诪注诇讛 讬转讬专讛 诇讻诇 讗讞讚 讜讗讞讚 诪讞讬爪讛 讘驻谞讬 注爪诪讜 诇驻讬 讻讘讜讚讜 讻诪"砖 驻专拽 讛住驻讬谞讛 讻讬 注诇 讻诇 讻讘讜讚 讞讜驻讛 诪诇诪讚 砖讻诇 讗讞讚 讜讗讞讚 注讜砖讛 诇讜 讛拽讘"讛 讞讜驻讛 诇驻讬 讻讘讜讚讜 讜拽"诇:


砖讗讬谉 注讜砖讬谉 讗诇讗 诇讛转讙讚诇 讻讜' 砖谞讗诪专 讻讜'. 讗讬谉 讝讛 诪诇砖讜谉 讙讚讜诇讛 讜讞砖讬讘讜转 讚讗诐 讻谉 讛讬讬谞讜 诇讛转讬讬讛专 讚诇拽诪谉 讗诇讗 诪诇砖讜谉 讙讚讜诇讛 讘砖谞讬诐 砖讬讗专讬讻讜 讬诪讬诐 讻讚诪讬讬转讬 讜诪爪诇讬讬谉 诇讞讬讬 诪诇讻讗 讜讙讜' 讜诪讬讬转讬 谞诪讬 注诇讛 住诇注 讝讜 诇爪讚拽讛 注"诪 砖讬讞讬讛 讘谞讬 讻讜' 讜拽"诇:


诇"拽 讻讗谉 讘讬砖专讗诇 讻讗谉 讘注讻讜"诐 讬砖 诇讛拽砖讜转 讘讝讛 诪讬 讗讬讻讗 诪讬讚讬 讚诇讬砖专讗诇 砖专讬 讜诇注讻讜"诐 讗住讜专 讻讚讗诪专讬谞谉 驻专拽 讛砖讜讞讟 讜驻专拽 讚' 诪讬转讜转 讜讬砖 诇讬讬砖讘 讜讚讜"拽:


谞注谞讛 专"讙 讻讜'. 砖讗讬谉 注讜砖讬谉 讗诇讗 诇讛转讬讬讛专 讻讜' 讗诪专 专"讙 注讚讬讬谉 讗谞讜 爪专讬讻讬谉 诇诪讜讚注讬 讻讜' 讬专讗讛 讚专"讙 诇讗 讛讘讬讗 讘讚讘专讬讜 拽专讗 注诇 诪讛 砖讗讬谉 注讜砖讬谉 讗诇讗 诇讛转讬讛专 讻诪讜 砖讛讘讬讗讜 转谞讗讬 讗讞专讬谞讬 专讗讬讛 诇讚讘专讬讛诐 讗诇讗 砖讗诪专 注诇 讚讘专讬 专"讗 讜专"讬 砖讗诪专讜 砖讗讬谉 注讜砖讬谉 讗诇讗 诇讛转讙讚诇 讜诇讛诪砖讱 诪诇讻讜转谉 讚讘讬砖专讗诇 砖专讬 讻讛"讙 讜讘注讻讜"诐 讛讜讬 讞讜讟讗 诇驻讬 砖讗讬谉 诪讘拽砖讬谉 讙讬讚讜诇 砖谞讬诐 讜讛诪砖讱 诪诇讻讜转 讗诇讗 诇讛转讬讬讛专 讘讗讜转谉 砖谞讬诐 讜诪诇讻讜转 诇讻讱 讗诪专 专"讙 讗谞讜 爪专讬讻讬谉 诇诪讜讚注讬 讚诪转讜讱 讚讘专讬讜 诇诪讚谞讜 砖讛注讻讜"诐 讗讬谞讜 注讜砖讛 讗诇讗 诇讛转讬讛专 讜诇拽谞讟专 讻诪"砖 讗诇讗 诇拽谞讟专 诇讞专祝 讗讜转谞讜 讜诇讛转讬讬讛专 注诇讬谞讜 讻讚诪讬讬转讬 拽专讗 讝讚 讬讛讬专 诪转讜讱 讙讗讜讜转讜 诪讞专祝 讜诪转诇讜爪抓 讗讜转谞讜 讜拽"诇:


诇驻讬 砖讛讜讗 谞讜转谉 爪讚拽讛 讜讞住讚 诇讬砖专讗诇 讻讜'. 讬专讗讛 讚爪讚拽讛 讜讞住讚 讛诐 讘' 诪讚讜转 拽专讜讘讬诐 诇注谞讬谉 讗' 讗诇讗 砖讝讛 讘诪诪讜谉 讜讝讛 讘讙讜驻讜 讜诇转谞讗讬 讚诇注讬诇 爪"诇 讚谞拽讟 拽专讗 爪讚拽讛 诇讙讘讬 讬砖专讗诇 诇专讘讜转讗 讚讗驻讬' 讛爪讚拽讛 砖讛讬讗 驻讞讜转讛 诪讙诪"讞 讻讚讗诪专讬谞谉 讘住讜讻讛 讚诪专讜诪诐 讗讜转诐 讜谞拽讟 拽专讗 讞住讚 讘诪拽讜诐 爪讚拽讛 讘注讻讜"诐 讚讗驻讬' 讞住讚 砖讛讬讗 讙讚讜诇讛 砖讘诪讚讜转 讞讟讗转 讛讬讗 诇讛诐 讜诇讚讘专讬 专讬讘"讝 谞诪讬 爪讚拽讛 讜讞住讚 拽讗讬 讻讜诇讛 注诇 注讻讜"诐 讜诇讝讛 讗诪专 专讬讘"讝 谞专讗讬谉 讚讘专讬 专讘讬 谞讞讜谞讬讗 讘谉 讛拽谞讛 砖讛讜讗 谞讜转谉 爪讚拽讛 讜讞住讚 诇讬砖专讗诇 砖讛讜讗 讗讞讚 诪谉 讛住讬诪谞讬诐 砖讬砖 讘讗讜诪讛 讛讬砖专讗诇讬转 讻讚讗诪专讬谞谉 驻专拽 讛注专诇 讗讘诇 讗讬谉 讘讛诐 讘注讻讜"诐 诪讚转 讞住讚 讻诇诇 讜诇讻讱 诇讗 拽讗讬 讞住讚 讗诇讗讜诪讬诐 讻诪讜 砖讚专砖讜 讻诇 讛谞讬 转谞讗讬 诇注讬诇 讗诇讗 讻专讘讬 谞讞讜谞讬讗 讚拽讗讬 讞住讚 注诇 讬砖专讗诇:


讻讱 爪讚拽讛 诪讻驻专转 注诇 注讻讜"诐 诇驻讬 讚专砖 讝讛 拽讗讬 讙诐 爪讚拽讛 转专讜诪诐 讙讜讬 注诇 注讻讜"诐 讚谞讞砖讘 诇注讻讜"诐 讛爪讚拽讛 讜讞住讚 砖注讜砖讬谉 讘诪拽讜诐 讞讟讗转 诇讬砖专讗诇 讜诇讛讻讬 诇讗 诪讬讬转讬 讘讚专砖 讚讛讻讗 讙讜讬 讗诇讜 讬砖专讗诇 讚讻转讬讘 讜诪讬 讻注诪讱 讜讙讜' 讻诪讜 砖讛讘讬讗讜 讛转谞讗讬诐 讚诇注讬诇 讜拽"诇:


讚讗讬讘注讬 诇讬讛 诇诪驻诇讙讬谞讛讜 诇注谞讬讬 讗"讛 讻讜'. 拽"拽 讚专讘讬 讗讘讛讜 谞诪讬 讗诪讗讬 诇讗 拽讘诇讬谞讛讜 诪砖讜诐 砖诇讜诐 诪诇讻讜转 讜讛"诇 诇诪驻诇讙讬谞讛讜 诇注谞讬讬 讗"讛 讜讬"诇 讚诇讗 讛讬讜 讘诪拽讜诪讜 注谞讬讬 讗"讛 讜拽"诇:





诪讛专"诐

转讜住' 讚"讛 注诇讬讜谞讬诐 诇诪讟讛 讜讻讜' 驻讬专讜砖 专"讛 讚讗诪专讜 讛讙讗讜谞讬诐 讜讻讜' 讛讬讬谞讜 砖专讗讛 砖诪讜讗诇 讜讻讜'. 讜讬砖 诇讚拽讚拽 讚诇驻讬 讝讛 诇讗 讬转讬砖讘 诪讛 砖讗诪专 讘转专 讛讻讬 讗诪专 诇讬讛 注讜诇诐 讘专讜专 专讗讬转 讜爪"诇 讚专"诇 砖讛讚讘专 讗砖专 专讗讬转 讛讜讗 诪爪讚 讛讚讬谉 讜诪砖驻讟 爪讚拽 讻讬 讻诇 讚专讻讬讜 诪砖驻讟 讜讗讬谉 注讜诇 讜讘讜讚讗讬 砖讬讛讬讛 砖诪讜讗诇 专讗讜讬 诇讝讛 诪爪讚 讛注讜谞砖 讜讛砖讻专:





讞讻诪转 砖诇诪讛

讙诪' 砖诐 诪讗讬专讜转 讗讜转讛 讻讜' 谞"讘 驻讬专讜砖 诪讘注讬专讜转:


砖诐 砖诇讜诐 诪诇讻讜转 讗讬讘注讬 诇讬讛 讻讜' 讻爪"诇:





专砖"砖

讙诪专讗 讗专"讙 注讚讬讬谉 讗谞讜 爪专讬讻讬谉 诇诪讜讚注讬. 砖讘转 (谞"讛 讘) 诪讙讬诇讛 (讟"讜 讘):



专砖"讬 讚"讛 讬讜诐 注讘专讛. 讘讬讜诐 讛讚讬谉 诪砖转注讬 讻讜'. 注诪砖"讻 讘砖讘转 (拽讬"讞):





讛讙讛讜转 讬注讘"抓

讙诪' 砖讚专转讬谞讛讜 拽诪讬讛 讚专讘讗 讜拽讘诇讬谞讛讜 诪砖讜诐 讻讜'. 谞状讘 砖讛讬讛 讚专 转讞转 诪诪砖诇转讛 讜专状讗 讛讬讛 讚专 讘讗"讬 砖诇讗 讛讬转讛 转讞转 诪诪砖诇转 砖讘讜专 诪诇讻讗 讻讬 讘注转 讛讛讬讗 讛专讜诪讬讬诐 讛讬讜 诪讜砖诇讬诐 讘讗"讬:





讘谉 讬讛讜讬讚注

诪址讛 讬旨址注植砖讉侄讛 讗指讚指诐 讜职讬执讛职讬讜旨 诇讜止 讘旨指谞执讬诐 讝职讻指专执讬诐? 专址讘旨执讬 讗直诇执讬注侄讝侄专 讗讜止诪值专: 讬职驻址讝旨值专 诪指注讜止转指讬讜 诇指注植谞执讬旨执讬诐. 谞专讗讛 诇讬 讘住"讚 诪讚讛 讻谞讙讚 诪讚讛 讚讛诪驻讝专 诪注讜转讬讜 诇注谞讬讬诐 讛专讬 讝讛 专讜讚祝 爪讚拽讛 讜讻转讬讘 专止讚值祝 爪职讚指拽指讛 讜指讞指住侄讚 讬执诪职爪指讗 爪职讚指拽指讛 (诪砖诇讬 讻讗, 讻讗) 讜讚专砖讜 专讘讜转讬谞讜 讝"诇 诇注讬诇 专爪讜谞讜 诇讜诪专 砖讛拽讚讜砖 讘专讜讱 讛讜讗 诪诪爪讬讗 诇讜 爪讚拽讛 讗讞专转 诇注砖讜转讛 谞诪爪讗 讛爪讚拽讛 诪讜诇讚转 爪讚拽讛 讗讞专转 讻诪讜讛.
讜讗诪专转讬 讘住"讚 专诪讝 谞讻讜谉 诇讝讛 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘砖注专 讛驻住讜拽讬诐 讘转讛诇讬诐 讘驻住讜拽 驻执旨讝址旨专 谞指转址谉 诇指讗侄讘职讬讜止谞执讬诐 爪执讚职拽指转讜止 注止诪侄讚侄转 诇指注址讚 (转讛诇讬诐 拽讬讘, 讟) 讗诐 转讞诇讬祝 讗讜转讬讜转 爪职讚指拽指讛 讘讗"转 讘"砖 讞讜讝专讬诐 诇讛讬讜转 讗讜转讬讜转 爪职讚指拽指讛 诪诪砖! 讻讝讛 讗"转 讘"砖 讚"拽 讛"抓, 诇专诪讜讝 讚讛讬讗 注讜诪讚转 诇讜 诇注讚 讘诪拽讜诪讛 注讚 讻讗谉 讚讘专讬讜 注讬讬谉 砖诐.
讜讗诪专转讬 讘住"讚 砖讬讘讗 讛专诪讝 讛讝讛 诇谞讻讜谉 注诇 讚专讱 讛讗诪讜专 讚讛爪讚拽讛 讬讜诇讚转 诇讗讚诐 爪讚拽讛 讗讞专转 诇注砖讜转讛 讜讻诪讜 砖谞讗诪专 专止讚值祝 爪职讚指拽指讛 讜指讞指住侄讚 讬执诪职爪指讗 讞址讬执旨讬诐 爪职讚指拽指讛 讜职讻指讘讜止讚 (诪砖诇讬 讻讗, 讻讗).
讜讘讝讛 诪讜讘谉 讛诪讗诪专 讻讗谉 讛址诪旨职驻址讝旨值专 诪指注讜止转 诇址注植谞执讬旨执讬诐 砖讛讜讗 专止讚值祝 爪职讚指拽指讛 讚讗讝 爪讚拽讛 讝讜 诪讜诇讬讚讛 诇讜 诇注砖讜转 爪讚拽讛 讗讞专转 讻诪讜讛 讚谞诪爪讗 爪讚拽讛 讬讜诇讚转 爪讚拽讛 讻谉 讛讜讗 讛讝讻专 讬讜诇讬讚 讝讻专 讻诪讜讛讜 讜诇讗 讬讜诇讬讚 谞拽讘讛.
讜讘讗讜驻谉 讗讞专 谞专讗讛 诇讬 讛诪讗诪专 诪职驻址讝旨值专 爪职讚指拽指讛 '诇址注植谞执讬旨执讬诐' 驻讬专讜砖 讗讬谞讜 谞讜转谉 讛爪讚拽讛 讻讜诇讛 诇注谞讬 讗讞讚 讗诇讗 诪驻讝专讛 诇注谞讬讬诐 讛专讘讛 讬讝讻讛 诇讘谞讬诐 讝讻专讬诐 讻诇讜诪专 讬讘讜讗讜 诇讜 讘谞讬诐 讝讻专讬诐 讛专讘讛 讜诇讗 讘谉 讝讻专 讗讞讚 讚讜拽讗 讜讛讜讬 诪讚讛 讻谞讙讚 诪讚讛 讻讬 讻诇 诪砖驻讬注 谞拽专讗 讝讻专 讜讛讜讗 讞讬诇拽 讛砖驻注转讜 诇讛专讘讛 砖谞注砖讛 讘住讜讙 讝讻专 讛专讘讛 诇讻谉 讬讝讻讛 砖讬讜诇讬讚 讝讻专讬诐 讛专讘讛.
讜注讜讚 谞专讗讛 诇讬 讘住"讚 讚专讱 讛诇爪讛 讛讟注诐 砖讬讝讻讛 讛址诪旨职驻址讝旨值专 诪指注讜止转 诇址注植谞执讬旨执讬诐 诇讛讜诇讬讚 讘谞讬诐 讝讻专讬诐 讚诪谞讛讙 专讜讘 讛注讜诇诐 讻砖讬讘讗 诇讗讚诐 讘谉 讝讻专 诪讞诇拽 诪注讜转 诇注谞讬讬诐 讘讬讜诐 讛诪讬诇讛 诪讛 砖讗讬谉 讻谉 讗诐 讬讘讗 诇讜 讘转 讗讬谞讜 诪讞诇拽 讻诇讜诐 讜诇讻谉 讛注谞讬讬诐 讻砖专讜讗讬谉 讝讛 讜转专谉 讜诪驻讝专 诪注讜转 诇爪讚拽讛 转诪讬讚 讗讝 讬讘专讻讜 讗讜转讜 砖讬讜诇讬讚 讘谉 讝讻专 讜讬讞诇拽 爪讚拽讛 讘讬讜诐 讛诪讬诇讛 讜诇讻谉 讗诪专 砖讝讜讻讛 诇讘谞讬诐 讝讻专讬诐 诪讻讞 讘专讻转谉 砖诇 注谞讬讬诐 讜讻讘专 讗诪专讜 专讘讜转讬谞讜 讝"诇 (诪讙讬诇讛 讟讜.) 讗诇 转讛讬 讘专讻转 讛讚讬讜讟 拽诇讛 讘注讬谞讬讱 砖讛专讬 砖谞讬 讙讚讜诇讬 讛讚讜专 讚讜讚 讜讚谞讬讗诇 讘专讻讜诐 砖谞讬 讛讚讬讜讟讜转 讜谞转拽讬讬诪讛 讘专讻转诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讻诇 诪砖驻讬注 谞拽专讗 讝讻专 讜诇讻谉 诪砖驻讬注 谞拽专讗 讝讻专 讘诪爪讜讛 讝讜 诇讻讱 诪讚讛 讻谞讙讚 诪讚讛 讬讘讗讜 诇讜 讘谞讬诐 讝讻专讬诐 砖讛诐 诪砖驻讬注讬诐 讜诇讗 谞拽讘讜转 砖讛诐 谞砖驻注讬诐 注讚 讻讗谉 讚讘专讬讜 谞专"讜.



专址讘旨执讬 讬职讛讜止砖讈只注址 讗讜止诪值专: 讬职砖讉址诪旨址讞 讗侄转 讗执砖讈职转旨讜止 讘旨执讚职讘址专 诪执爪职讜指讛. 驻讬专砖 专砖"讬 诇驻谞讬 转砖诪讬砖. 谞专讗讛 诇讬 讘住"讚 讟注诐 诇讝讛 讚讛讗砖讛 讬砖 诇讛 转注谞讜讙 讜砖诪讞讛 诪专讜讘讛 讘砖讬讞讛 谞讗讛 砖诇 讘注诇讛 讗砖专 砖讞 注诪讛 诇驻谞讬 转砖诪讬砖 讜诇讻谉 诪爪讬谞讜 讘专讘 注"讛 讗祝 注诇 驻讬 砖诇讗 砖讞 砖讬讞转 讞讜诇讬谉 讻诪讜 砖讻转讘 讛专诪讘"诐 讝"诇 (讛专诪讘"诐 讛诇讻讜转 讚注讜转 讘, 讚) 讘讻诇诇 注砖专讛 诪讬谞讬 讞住讬讚讜转 砖讛讬讜 讗爪诇 专讘 注诐 讻诇 讝讛 讗转诪专 讘讙诪专讗 (讘专讻讜转 住讘.) 讚专讘 讻讛谞讗 讙谞讗 转讜转讬讛 驻讜专讬讬讛 讚专讘 讜砖诪注 讚砖讞 讜砖讞拽 讜砖诪砖 讜讗诐 诇讗 讬砖 诇讗砖讛 砖诪讞讛 讜注讜谞讙 讘砖讬讞讛 诇驻谞讬 转砖诪讬砖 诇讗 讛讬讛 砖讞 专讘 砖讬讞转 讞讜诇讬谉 讗讱 讻讬讜谉 讚讬砖 砖诪讞讛 诇讗砖讛 讘讻讱 注诇 讻谉 谞注砖讬转 砖讬讞讛 讞讜诇讬谉 讝讜 讘讻诇诇 诪爪讜讛 讜诪讗讞专 讚讛讗砖讛 讬讛讬讛 诇讛 转注谞讜讙 讜砖诪讞讛 讘砖讬讞讛 拽讜讚诐 转砖诪讬砖 诪讜讻专讞 砖讬讛讬讛 诇讛 讛转注讜专专讜转 转讗讜讛 讬讜转专 讜诪诪讬诇讗 讛讬讗 诪讝专注转 转讞诇讛 讜讗诪专讜 专讘讜转讬谞讜 讝"诇 (谞讚讛 诇讗.) 讗砖讛 诪讝专注转 转讞诇讛 讬讜诇讚转 讝讻专. 讜诇讝讛 讗诪专 讬职砖讉址诪旨址讞 讗侄转 讗执砖讈职转旨讜止 讘旨执讚职讘址专 诪执爪职讜指讛 讚讛讬讬谞讜 拽讜讚诐 转砖诪讬砖 讚注诇 讬讚讬 讻讱 讬讛讬讛 诇讛 讛转注讜专专讜转 转讗讜讛 诇转砖诪讬砖 讬讜转专 讜讗讝 诪讝专注转 转讞诇讛 讜讬讜诇讚转 讝讻专.
讜诪讛 砖讗诪专 专讘讬 讗诇讬注讝专 讘谉 讬注拽讘 讗讜诪专 诇止讗 讬执转旨值谉 讗指讚指诐 驻旨职专讜旨讟指讛 诇职转讜止讱职 讗址专职谞职拽执讬 砖讈侄诇 爪职讚指拽指讛 讗侄诇旨指讗 讗执诐 讻旨值谉 诪职诪只谞旨侄讛 注指诇侄讬讛指 讻旨职专址讘旨执讬 讞植谞执讬谞指讗 讘旨侄谉 转旨职专址讚职讬讜止谉 诪砖诪注 讚拽讗讬 注诇 注谞讬谉 讝讛 讜诇讗讜 诪讬诇转讗 讘讗驻讬 谞驻砖讗 讛讬讗 讜讛讻讜谞讛 讚讛讘讬讗 住讙讜诇讛 讗讞专转 砖讬讛讬讜 讘谞讬讜 讝讻专讬诐 讜讛讬讬谞讜 砖诪拽驻讬讚 诇转转 讛爪讚拽讛 诇讬讚 讙讘讗讬 谞讗诪谉 讜讛讙讘讗讬 讛谞讗诪谉 讛讜讗 诪砖驻讬注 砖讛讜讗 讘住讜讙 讝讻专 讜诇讻谉 诪讚讛 讻谞讙讚 诪讚讛 讬讘讬讗 讝讛 讘谞讬诐 讝讻专讬诐 诪讗讞专 讚讚拽讚拽 诇转转 讛爪讚拽讛 诇讬讚 讙讘讗讬 谞讗诪谉 砖讛讜讗 讘住讜讙 讝讻专.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讛讟注诐 讚讗诐 讬砖诪讞 讗转 讗砖转讜 讘讚讘专 诪爪讜讛 讬讝讻讛 诇讘谞讬诐 讝讻专讬诐 讚讗诪专讜 专讘讜转讬谞讜 讝"诇 (诪讜注讚 拽讟谉 讟.) 注诇 驻住讜拽 砖讉职诪值讞执讬诐 讜职讟讜止讘值讬 诇值讘 (诪诇讻讬诐 讗' 讞, 住讜) '砖讉职诪值讞执讬诐' 砖谞讛谞讜 诪讝讬讜 讛砖讻讬谞讛 '讜职讟讜止讘值讬 诇值讘' 砖谞转注讘专讜 谞砖讜转讬讛诐 讝讻专讬诐. 谞诪爪讗 讛砖专讗转 砖讻讬谞讛 讙讜专诐 诇讛讜诇讬讚 讝讻专讬诐 讜讬讚讜注 讗讬谉 讛砖讻讬谞讛 砖讜专讛 讗诇讗 诪转讜讱 砖诪讞讛 (砖讘转 诇:) 讜讻讬讜谉 讚讗讬讻讗 砖诪讞讛 讘讬谉 讗讬砖 讜讗砖转讜 讬讛讬讛 砖诐 讛砖专讗转 砖讻讬谞讛 讚讗讬砖 讜讗砖讛 砖讝讻讜 砖讻讬谞讛 砖专讜讬讛 讘讬谞讬讛诐 (住讜讟讛 讬讝.) 讜讻讬讜谉 讚讗讬讻讗 讛砖专讗转 砖讻讬谞讛 讘讬谞讬讛诐 讜注诇 诪讟转诐 讬讝讻讜 诇讘谞讬诐 讝讻专讬诐 注讚 讻讗谉 讚讘专讬讜 谞专"讜.



专指讘指讗 讗指诪址专 诪值讛指讻指讗: "讛讜旨讗 诪职专讜止诪执讬诐 讬执砖讈职讻旨止谉 诪职爪指讚讜止转 住职诇指注执讬诐 诪执砖讉职讙旨址讘旨讜止 诇址讞职诪讜止 谞执转旨指谉 诪值讬诪指讬讜 谞侄讗直诪指谞执讬诐" 诪址讗讬 讟址注职诪指讗 "诪职专讜止诪执讬诐 讬执砖讈职讻旨止谉, 诪职爪指讚讜止转 住职诇指注执讬诐 诪执砖讉职讙旨址讘旨讜止"? 诪执砖旨讈讜旨诐 讚旨职"诇址讞职诪讜止 谞执转旨指谉 讜旨诪值讬诪指讬讜 谞侄讗直诪指谞执讬诐" (讬砖注讬讛 诇讙, 讟讝). 谞专讗讛 诇讬 讘住"讚 讛讻转讜讘 讗诪专 砖谞讬 讚讘专讬诐 讛讗讞讚 讜职讛讜旨讗 诪职专讜止诪执讬诐 讬执砖讈职讻旨止谉 讻诇讜诪专 讬转注诇讛 讜讬诪砖讱 诇讜 讛砖驻注讛 诪诪拽讜诐 注诇讬讜谉 讜讙讘讜讛 讜讛砖谞讬讛 诪职爪指讚讜止转 住职诇指注执讬诐 诪执砖讉职讙旨址讘旨讜止 讻诇讜诪专 讛砖驻注转讜 转讛讬讛 讞讝拽讛 讜诪转拽讬讬诪转 讻住诇注讬诐 讜诇讗 转讛讬讛 专驻讜讬讛 讘讬讚讜 讜谞转谉 讟注诐 诇讝讛 诪讛 砖讗诪专 讜职讛讜旨讗 诪职专讜止诪执讬诐 讬执砖讈职讻旨止谉, 讘注讘讜专 讻讬 '诇址讞职诪讜止' 谞执转旨指谉, 诇址讞职诪讜止 讚讬讬拽讗 砖诇讗 讗诪专 诇侄讞侄诐 谞执转旨指谉 讗诇讗 诇址讞职诪讜止 讛诪讬讜讞讚 讜诪讝讜诪谉 诇讜 诇住注讜讚转讜 谞转谉 诪诪谞讜 讜讻讬讜谉 讚谞转谉 诪诇讞诐 砖讛讜讗 讞讬讜转 谞驻砖讜 砖讛讜讗 诪注讜诇讛 诇讻谉 讬讝讻讛 诇砖驻注 讛诪注讜诇讛 砖讬诪砖讱 诇讜 诪诪拽讜诐 注诇讬讜谉.
讜诪讛 砖讗诪专 诪职爪指讚讜止转 住职诇指注执讬诐 诪执砖讉职讙旨址讘旨讜止 砖转讛讬讛 讛砖驻注转讜 讞讝拽讛 讜拽讬讬诪转 讘讬讚讜 讛讬讬谞讜 诪驻谞讬 砖讈侄诪值讬诪指讬讜 谞侄讗直诪指谞执讬诐 专爪讜谞讜 诇讜诪专 诪讬诪讬讜 讛讜讗 注讜砖专讜 讜诪诪讜谞讜 砖谞转谉 诪诪谞讜 爪讚拽讛 讘讗 诇讜 讘谞讗诪谞讜转 砖讛讬讛 谞拽讬 诪讙讝诇 讜讞诪住 讜诇讻谉 诪讚讛 讻谞讙讚 诪讚讛 讬讛讬讛 讛砖驻注 讞讝拽 讜拽讬讬诐 讗爪诇讜.



讗值讬志讝侄讛讜旨 讘旨侄谉 讛指注讜止诇指诐 讛址讘旨指讗? 讗指诪址专 诇指讛侄诐: 讻旨指诇 砖讈侄"讻旨职谞侄讙侄讚 讝职拽值谞指讬讜 讻旨指讘讜止讚" (讬砖注讬讛 讻讚, 讻讙). 驻讬专讜砖 讝讻讛 砖讬专讗讜 讝拽谞讬讜 讗转 讻讘讜讚讜 讘讞讻诪讛 讜讘爪讚拽讜转 讜专诪讝 诇讛诐 讘讝讛 注诇 注爪诪讜 砖专讗转讛 专讜转 讝拽讬谞转 讝拽讬谞讜 讗转 讻讘讜讚讜 讘诪诇讻讜转 讜讘讞讻诪讛 讻诪讜 砖讗诪专讜 专讘讜转讬谞讜 讝"诇 讜址讬指旨砖侄讉诐 讻执旨住值旨讗 诇职讗值诐 讛址诪侄旨诇侄讱职 (诪诇讻讬诐 讗' 讘, 讬讟) 诇讗讬诪讗 砖诇 诪诇讻讜转 讝讜 专讜转 砖专讗转讛 讗转 砖诇诪讛 讛诪诇讱 注"讛 讘诪诇讻讜转讜.



讘旨址诪旨侄讛 转旨职专讜止诪值诐 拽侄专侄谉 讬执砖讉职专指讗值诇? 讗指诪址专 诇讜止: 讘旨职'讻执讬志转执砖旨讉指讗'. 谞专讗讛 诇讬 讘住"讚 讻讬 拽专谉 讛讗讞讚 砖诇 砖诐 讬执砖讉职专指讗值诇 讛讜讗 讗讜转 诇' 砖讛讜讗 专讜诪讝 诇诇讬诪讜讚 讛转讜专讛 讜诇讻谉 讛讜讗 讙讘讜讛 诪讻诇 讛讗讜转讬讜转 讻讬讚讜注 讜讛讜砖诐 讛诇诪"讚 讘拽专谉 讛讗讞专讜谉 砖讛讜讗 住讜祝 讛砖诐 砖诇讛诐 诇专诪讜讝 讻诇 注诪讬讚转谉 讘注讜诇诐 讛讝讛 讛讜讗 注诇 诇讬诪讜讚 讛转讜专讛.
讜讘讝讛 驻专砖转讬 讘住"讚 (讚讘专讬诐 诇讘, 讻讟) 诇讜旨 讞指讻职诪讜旨 讬址砖职讉讻执旨讬诇讜旨 讝止讗转 讛讬讗 讛转讜专讛 砖谞拽专讗转 讝讗转 讚讻转讬讘 讜职讝止讗转 讛址转旨讜止专指讛 (讚讘专讬诐 讚, 诪讚) 讬指讘执讬谞讜旨 诇诪"讚 讗址讞植专执讬转指诐 专爪讜谞讜 诇讜诪专 讬讘讬谞讜 砖讬砖 讗讜转 诇' 讗讞专讬转诐 讜讛讬讬谞讜 诇专诪讜讝 讻讬 注讬拽专 砖诇讛诐 讛讜讗 诇讬诪讜讚 讛转讜专讛 讛专诪讜讝 讘讗讜转 诇'.
讜讬讚讜注 讻讬 讛诪注砖讛 砖诇 讛诪爪讜转 诪转讬讬讞住讬诐 诇讬讚讬诐 讜讛诪讞砖讘讛 诪转讬讬讞住转 诇专讗砖 讜讗讜转讬讜转 讻执旨讬 讛诐 讻"祝 讜讬讜"讚 讗爪讘注讜转 砖讛诐 注讬拽专 讛讬讚讬诐 砖诪转讬讬讞住转 诇讛诐 讛诪注砖讛 讗讱 讬讚讜注 讻讬 讛诇讬诪讜讚 讛专诪讜讝 讘讗讜转 诇' 讗诐 诇讗 讬拽讬讬诐 讛讗讚诐 诪讛 砖诇讜诪讚 讘诪注砖讛 讜讗讬谞讜 诪讻讜讬谉 诇砖诐 砖诪讬诐 诪讛 讬讜注讬诇 讛诇讬诪讜讚 诇讘讚讜. 讜讝讛讜 砖讗诪专 讘旨址诪旨侄讛 转旨职专讜止诪值诐 拽侄专侄谉 讬执砖讉职专指讗值诇 讛讜讗 讗讜转 诇诪"讚 砖讘砖诪诐 讘旨职'讻执旨讬' 讘讻"祝 讬讜"讚 讗砖专 转执砖指旨讉讗 讗讜转诐 讗侄转 专止讗砖讈 讘职旨谞值讬 讬执砖职讉专指讗值诇 讝讜 讛诪讞砖讘讛 讟讜讘讛 砖转转讬讬讞住.
讜注讜讚 谞专讗讛 诇讬 拽侄专侄谉 讬执砖讉职专指讗值诇 砖讛讜讗 讗讜转 诇' 转爪专驻谞讜 注诐 讻执旨讬 讻"祝 讬讜"讚 讬讛讬讛 爪讬专讜祝 讻侄旨诇执讬 讜讻讬讜谉 砖讬砖 讻诇讬 讬专讚 讛砖驻注 住讬诪谉 诇讚讘专 讜址讬止旨讗诪侄专 讗值诇侄讬讛指 讗值讬谉 注讜止讚 讻侄旨诇执讬 讜址讬址旨注植诪止讚 讛址砖指旨讈诪侄谉 (诪诇讻讬诐 讘' 讚, 讜).
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 注诇 讚专讱 诪讛 砖讗诪专讜 专讘讜转讬谞讜 讝"诇 (讘讬爪讛 讙:) 讻诇 讚讘专 砖讘诪谞讬谉 讗驻讬诇讜 讘讗诇祝 诇讗 讘讟讬诇 注讚 讻讗谉 讚讘专讬讜 谞专"讜.



砖讈指讗植诇讜旨 讗侄转 砖讈职诇止诪止讛 讘旨侄谉 讚旨指讜执讚, 注址讚 讛值讬讻指谉 讻旨止讞指讛旨 砖讈侄诇 爪职讚指拽指讛? 讗指诪址专 诇指讛侄诐: [爪职讗讜旨] 讘旨止讗讜旨 讜旨专职讗讜旨 诪址讛 驻旨值专址砖讈 讚旨指讜执讚 讗址讘旨指讗: "驻旨执讝旨址专 谞指转址谉 诇指讗侄讘职讬讜止谞执讬诐 爪执讚职拽指转讜止 注止诪侄讚侄转 诇指注址讚, 拽址专职谞讜止 转旨指专讜旨诐 讘旨职讻指讘讜止讚" (转讛诇讬诐 拽讬讘, 讟). 讻讱 讛讙专住讗 讘注讬谉 讬注拽讘 讚驻讜住讬诐 讬砖谞讬诐 讘旨止讗讜旨 讜旨专职讗讜旨 讗讱 讘讙诪专讗 讙专讬住 爪职讗讜旨 讜旨专职讗讜旨 讜谞专讗讛 诇讬 讘住"讚 讛讗 讚砖讗诇讜 专拽 注诇 讛爪讚拽讛 讜讛讜讗 讛讘讬讗 诇讛诐 驻住讜拽 诪谉 讛转讛诇讬诐 讜诇讗 讛讘讬讗 诇讛诐 驻住讜拽讬 转讜专讛 讛讻转讜讘讬诐 讘驻专砖转 专讗讛 讜砖讗专 讚讜讻转讬 讜讛讜讗 讻讬 讬讚讜注 诪讛 砖讗诪专讜 讘诪拽讜诐 讗讞专 讻诇 讛诪爪讜转 讛诐 讘讗讜专 讬砖专 讜诪爪讜转 爪讚拽讛 讘讗讜专 讬砖专 讜讗讜专 讞讜讝专 专诪讝 诇讚讘专 讜职讛址讞址讬旨讜止转 专指爪讜止讗 讜指砖讈讜止讘 (讬讞讝拽讗诇 讗, 讬讚) 讻诇讜诪专 讛爪讚拽讛 砖讛讬讗 讞讬讬诐 诇注谞讬讬诐 讜讗讘讬讜谞讬诐 讛讬讗 讘旨职专指爪讜止讗 讜指砖讈讜止讘 专爪讜谞讜 诇讜诪专 讗讜专 讬砖专 讜讗讜专 讞讜讝专.
讜讗诪专转讬 讘住"讚 诇讻谉 讚讜讚 讛诪诇讱 注"讛 谞拽讬讟 砖讘讞 讛爪讚拽讛 讘驻住讜拽 讝讛 砖诇 驻旨执讝旨址专 谞指转址谉 讜讻讜' 砖讛讜讗 砖讘讞 讛爪讚拽讛 讘拽专讬讗讛 讘讚专讱 讬砖专 讜讘拽专讬讗讛 讘讚专讱 讞讜讝专 砖讬砖 诇讜 诪砖诪注讜转 诪专讬砖讬讛 诇住讬驻讬讛 驻旨执讝旨址专 谞指转址谉 诇指讗侄讘职讬讜止谞执讬诐 爪执讚职拽指转讜止 注止诪侄讚侄转 诇指注址讚 拽址专职谞讜止 转旨指专讜旨诐 讘旨职讻指讘讜止讚 讜讻诇 砖诇砖讛 转讬讘讜转 诪讚讘专讬诐 讚讘专 讗讞专 讘驻谞讬 注爪诪讜 讜讻谉 诪住讬驻讬讛 诇专讬砖讬讛 谞诪讬 讻诇 砖诇砖讛 转讬讘讜转 诪讚讘专讬诐 讚讘专 讘驻谞讬 注爪诪讜 讜讛讜讗 讻讱: 讘旨职讻指讘讜止讚 转旨指专讜旨诐 拽址专职谞讜止, 诇指注址讚 注止诪侄讚侄转 爪执讚职拽指转讜止, 诇指讗侄讘职讬讜止谞执讬诐 谞指转址谉 驻旨执讝旨址专.
讜诇讻谉 砖讗诇讜 讗转 砖诇诪讛 讛诪诇讱 注"讛 注址讚 讛值讬讻指谉 讻旨止讞指讛旨 砖讈侄诇 爪职讚指拽指讛 砖讬砖 讘讛 讚讘专 讬转专讜谉 砖诇讗 谞诪爪讗 讘砖讗专 诪爪讜转? 讜讛砖讬讘 专职讗讜旨 诪址讛 驻旨值专址砖讈 讚旨指讜执讚 讗址讘旨指讗: 驻旨执讝旨址专 谞指转址谉 诇指讗侄讘职讬讜止谞执讬诐 爪执讚职拽指转讜止 注止诪侄讚侄转 诇指注址讚, 拽址专职谞讜止 转旨指专讜旨诐 讘旨职讻指讘讜止讚 砖讬砖 诪砖诪注讜转 讘驻住讜拽 讝讛 诪专讬砖讬讛 诇住讬驻讬讛 讜讬砖 诪砖诪注讜转 诪住讬驻讬讛 诇专讬砖讬讛 诇专诪讜讝 讚诪爪讜转 讛爪讚拽讛 讛讬讗 讘讗讜专 讬砖专 讜讗讜专 讞讜讝专 诪讛 砖讗讬谉 讻谉 讘砖讗专 诪爪讜转.
讜诇驻讬 讚讘专讬 专讘讬谞讜 讛讗专"讬 讝"诇 砖驻讬专砖 爪执讚职拽指转讜止 注止诪侄讚侄转 诇指注址讚 专爪讜谞讜 诇讜诪专 讚讗讜转 砖诇 讛爪讚拽讛 谞砖讗专 诪讗讬专 讘诪爪讞 讛讗讚诐 讻诇 讛砖讘讜注 诪讛 砖讗讬谉 讻谉 砖讗专 诪爪讜转 讻讬讜谉 讘讗讜诪专讜 驻住讜拽 讝讛 讙诐 注诇 讬转专讜谉 讝讛.
讜诇驻讬 讙专住讗 砖诇 讘注诇 注讬谉 讬注拽讘 讚讙专讬住 讗指诪址专 诇指讛侄诐 讘旨止讗讜旨 讜旨专职讗讜旨 谞专讗讛 讘住"讚 讻讬 讘讞讻诪讛 讜讘专诪讝 讚拽 讚讘专 注诪讛诐 诇讛讜讚讬注诐 注诇 讗讜专 讬砖专 讜讗讜专 讜讞讜讝专 讘驻住讜拽 讝讛 讜讛讜讗 讚讛讘讬讗 住驻专 转讛诇讬诐 讜驻转讞 讘驻住讜拽 讛谞讝讻专 讜讗讝 诪砖讱 讗爪讘注讜 注诇 驻住讜拽 讝讛 讚'驻旨执讝旨址专 谞指转址谉' 诪专讬砖讬讛 诇住讬驻讬讛 讜讞讝专 讜诪砖讱 讗爪讘注讜 诪住讬驻讬讛 诇专讬砖讬讛 诇专诪讜讝 诇讛诐 注诇 讗讜专 讬砖专 讜讗讜专 讞讜讝专 讜诇讻谉 讗诪专 诇讛诐 讘旨止讗讜旨 讗爪诇讬 讜讛转拽专讘讜 讗诇讬 讜旨专职讗讜旨 讘注讬谞讬讻诐 诪讛 砖讗谞讬 注讜砖讛 讜讗讝 转讘讬谞讜 讻讜谞转讬 讘讚讘专 讝讛.



讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止. 谞专讗讛 诇讬 讘住"讚 讬砖 爪讚讬拽 讗砖专 爪讚拽转讜 讜讬讜砖专讜 讘讗 诇讜 诪讻讞 诪讜诇讬讚讬讜 砖讛讬讜 爪讚讬拽讬诐 讜讙讬讚诇讜 讗讜转讜 讘爪讚拽讜转 讜讬砖专讜转 讜砖诪专讜 讗讜转讜 诪讻诇 讚讘专 讛诪讝讬拽 诇讬专讗转 砖诪讬诐 讜讬砖 砖诇讗 讛讬讛 诇讜 住注讚 讜住诪讱 讘爪讚拽讜 诪讞诪转 诪讜诇讬讚讬讜 讗诇讗 讛讜讗 讬讙注 讜讟专讞 讘讛诇讞诪讜 注诐 讬爪专讜 讜讞讜诪专讜 讜谞注砖讛 讗讬砖 爪讚讬拽 转诪讬诐 讜讝讛 讬砖 诇讜 砖讘讞 讙讚讜诇 注诇 讛专讗砖讜谉 讜诇讝讛 讗诪专 讗址砖讈职专值讬 诪执讬 砖讈侄讘旨指讗 诇职讻指讗谉 讜职转址诇职诪讜旨讚讜止 讘旨职讬指讚讜止, '转旨址诇职诪讜旨讚讜止' 讚讬讬拽讗 讜诇讗 诪讞诪转 转诇诪讜讚 讗讘讜转讬讜.
讗讜 讬讜讘谉 讘住"讚 讚讗讬谉 诪讜砖讬讘讬谉 讘住谞讛讚专讬谉 讗诇讗 讞讻诐 讛讬讜讚注 诇讟讛专 讛砖专抓 讜诪专讗讛 诇讜 驻谞讬诐 (住谞讛讚专讬谉 讬讝.) 讜讛讬讬谞讜 讻讬讜谉 砖讛讜讗 讬讻讜诇 诇注砖讜转 讛讞讬讬讘 讝讻讗讬 讜讬专讗讛 诇讜 驻谞讬诐 讜注诐 讻诇 讝讛 讛讜讗 谞诪谞注 诪诇注砖讜转 讻谉 讚讗讝讬诇 讗诇讬讘讗 讚讗诪转 诇讞讬讬讘 讗转 讛讞讬讬讘 讜诇讝讻讜转 讗转 讛讝讻讗讬 讜诇讗 讬住诪讜讱 注诇 讞专讬驻讜转 砖诇 讛讘诇 讬转驻讗专 讛讚讬谉 讜讛诪砖驻讟 砖注讜砖讬谉 讛住谞讛讚专讬谉 讜讬砖 诇讛诐 讘讜 讝讻讜转 讙讚讜诇 讜讛谞讛 讗讚诐 讻讝讛 砖讬讜讻诇 诇讟讛专 讛砖专抓 讜诇讝讻讜转 讗转 讛讞讬讬讘 讜诇讛专讗讜转 驻谞讬诐 诇讚讘专讬讜 讜注诐 讻诇 讝讛 讛讜讗 讗讬谞讜 注讜砖讛 讻谉 讚讗讝讬诇 讗诇讬讘讗 讚讗诪转 讛谞讛 讝讛 谞拽专讗 转旨址诇职诪讜旨讚讜止 讘旨职讬指讚讜止 专爪讜谞讜 诇讜诪专 诪住讜专 讘讬讚讜 诇讻诇 讗砖专 讬讞驻讜抓 讬讟谞讜 讜讝讛 讬砖 诇讜 砖讻专 讙讚讜诇 讘诇讻转讜 讗讞专 讛讗诪转 讻讬讜谉 讚讛讬讛 讘讬讚讜 诇讛讟讜转 讜诇讛专讗讜转 驻谞讬诐 诇讚讘专讬讜.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专讜 专讘讜转讬谞讜 讝"诇 (讞讙讬讙讛 讟讜:) 讝讻讛 谞讜讟诇 讞诇拽讜 讜讞诇拽 讞讘讬专讜 讘讙谉 注讚谉, 讗讱 讬砖 爪讚讬拽讬诐 砖讗讬谉 专讜爪讬诐 诇讬拽讞 诪讗讞专讬诐 讗诇讗 诪讞讝讬专讬诐 诇讛诐 讗讞专 砖讬砖讜讘讜 讘转砖讜讘讛 讜诇讝讛 讗诪专 讘旨指讗 诇职讻指讗谉 讜职转址诇职诪讜旨讚讜止 讚讜拽讗 讘旨职讬指讚讜止 讜诇讗 诪诪讛 砖谞讜讟诇 诪讗讞专讬诐 讗祝 注诇 讙讘 讚讬砖 诇讜 讝讻讜转 讘讞诇拽诐 诪谉 讛砖诪讬诐.
讜注讜讚 谞专讗讛 诇讬 讘住"讚 讛诪注砖讛 砖诇 讛诪爪讜转 转转讬讬讞住 诇讬讚讬诐 讜讛转诇诪讜讚 诇驻讛 讜讗砖专讬 讗讚诐 砖诪拽讬讬诐 讘诪注砖讛 讘讬讚讬诐 诪讛 砖诇诪讚 讘驻讛 讜讝讛讜 砖讗诪专 转旨址诇职诪讜旨讚讜止 讻讘专 谞注砖讛 讘旨职讬指讚讜止 讚讛讬讬谞讜 砖讘讗 诇讬讚讬 诪注砖讛 讜拽讬讬诐 讘驻讜注诇.
讗讬 谞诪讬 讝讻讛 诇讞讚砖 讘讚讘专讬 转讜专讛 砖讗讝 谞拽专讗 转旨址诇职诪讜旨讚讜止 讻诪讜 砖讗诪专讜 讞讝"诇 (注讘讜讚讛 讝专讛 讬讟.) 注诇 驻住讜拽 讻执旨讬 讗执诐 讘职旨转讜止专址转 讛殖' 讞侄驻职爪讜止 讜旨讘职转讜止专指转讜止 讬侄讛职讙侄旨讛 讬讜止诪指诐 讜指诇指讬职诇指讛 (转讛诇讬诐 讗, 讘).
讗讜 讬讜讘谉 讘住"讚 讛诪讞讚砖 讞讚讜砖讬 转讜专讛 讜讗讬谞讜 讻讜转讘 讗讜转诐 讻讚讬 砖讬砖讗专讜 拽讬讬诪讬诐 诇注讜诇诐 讜诇讚讜专讜转 讗讞专讬诐 讛专讬 讝讛 '诪职讗址讘旨值讚 讛讜止谞指讛旨 砖侄讈诇 转旨讜止专指讛' 讜诇讝讛 讗诪专 讜职转址诇职诪讜旨讚讜止 讘旨职讬指讚讜止 砖讻讘专 讻转讘讜 讘讬讚讜 讜谞砖讗专 诇诪砖诪专转.



"爪职讚指拽指讛 转职专讜止诪值诐 讙旨讜止讬" 讗值诇旨讜旨 讬执砖讉职专指讗值诇 (诪砖诇讬 讬讚, 诇讚). 谞专讗讛 诇讬 讘住"讚 拽专讗诐 讘砖诐 讙旨讜止讬 诇砖讘讞 讜诇诪注诇讛 砖讛讘讟讬讞诐 诇注转讬讚 讜职砖址讉诪职转执旨讬 讻址旨讚职讻止讚 砖执讈诪职砖止讈转址讬执讱职 (讬砖注讬讛 谞讚, 讬讘) 砖讛讜讗 砖谞讬 砖诇讬砖讬 讛讞住讚 砖讛诐 讻"讚 讜讻"讚 讜谞专诪讝讜 讘讗讜转讬讜转 讙旨讜止讬 砖讛讜讗 讙' 讬"讜 讚讙' 驻注诪讬诐 讬"讜 注讜诇讬诐 讻址旨讚职讻止讚 [16脳3=48].
讜诪讛 砖讗诪专 爪职专执讬讻执讬谉 讗指谞讜旨 诇址诪旨讜止讚指注执讬 讻讬 讘讻讜诇讛讜 驻讬专讜砖讬诐 讗讬谉 讝讛 讻讚讗讬 砖讬讛讬讛 谞讞砖讘 诇讛诐 诇讞讟讗转 讙诪讜专讛 讗讱 专讘讬 讗诇注讝专 讛诪讜讚注讬 砖驻讬专砖 讛讞讟讗转 讛讬讗 讘砖讘讬诇 诇讞专祝 讗转 讬砖专讗诇 讛讗 讜讚讗讬 讝讛 注讜谉 驻诇讬诇讬.



"爪职讚指拽指讛 转职专讜止诪值诐 讙旨讜止讬" 讗值诇旨讜旨 讬执砖讉职专指讗值诇, "讜职讞侄住侄讚 '谞址诪执讬' 讜旨诇职讗只诪旨执讬诐 讞址讟旨指讗转" (诪砖诇讬 讬讚, 诇讚). 拽砖讛 讻讜诇讛讜 专讘谞谉 驻讬专砖讜 诪讛 讛讬讗 讛讞讟讗转 讜专讘讬 谞讞讜谞讬讗 诇讗 驻讬专砖 诪讛 讛讞讟讗转 砖诇讛诐.
讜谞专讗讛 诇讬 讘住"讚 讻讬 专讘讬 谞讞讜谞讬讗 诪驻专砖 '转职专讜止诪值诐 讙旨讜止讬' 讗值诇旨讜旨 讬执砖讉职专指讗值诇 诇讗讜 诪砖讜诐 讚诪拽讘诇讬谉 砖讻专 讗诇讗 诪砖讜诐 讚诪讻讞 讛爪讚拽讛 诪转讘专专 砖讬砖 诇讛诐 讚讬谉 讘谞讬诐 讜讻诪讜 砖讗诪专 专讘讬 注拽讬讘讛 诇注讬诇 讜讗诐 讻谉 诪诪讬诇讗 诪讜讘谉 讛讚讘专 诪讗讬诇讬讜 讙讘讬 诇讗讜诪讬诐 诪讛 讛讞讟讗转 砖诇讛诐? 讘爪讚拽讛! 讻讬 讻讬讜谉 砖讛诐 讬砖 诇讛诐 讚讬谉 注讘讚讬诐 讛讜讬 谞转讬谞转 爪讚拽讛 诇注谞讬讬诐 砖诇讛诐 讞讟讗转 讻诪讜 砖讗诪专讜 诇注讬诇 诪指砖讈指诇 诇职诪侄诇侄讱职 砖讈侄讻旨指注址住 注址诇 注址讘职讚旨讜止 讜旨讘指讗 讗侄讞指讚 讜职讛侄讗直讻执讬诇指讛讜旨 讜职讛执砖讈职拽指讛讜旨 讚旨职讛址诪旨侄诇侄讱职 讻旨讜止注值住, 讜讝讜 讞讟讗转诐 砖诇 讛讗讜诪讜转 讘爪讚拽讛.





讞讬讚讜砖讬 讞转"住

砖讗诇讜 讗转 砖诇诪讛 讘谉 讚讜讚 注讚 讛讬讻谉 讻讜讞讛 砖诇 爪讚拽讛 讘讚专讜砖 讗诪专转讬 注驻"讬 诪讚专砖 砖讻诇 讛讛拽讚砖讜转 砖讛讜拽讚砖 讚讛注"讛 诇讘谞讬谉 讘讛诪"拽 谞转谉 砖讛注"讛 诇讗讜爪专转 讘讬转 讛' 讜诇讗 诇讘谞讬谉 讘讬转 讛诪拽讚砖 讻诪讘讜讗专 讘拽专讗 讜讗诪专 讘诪讚专砖 砖讗诪专 讜讛转专注诐 注诇 讚讛注"讛 砖诇讗 驻专谞住 转"讞 讘砖谞讬 专注讘讜谉 注"砖 讜谞"诇 注诇 讝讛 砖讗诇讜讛讜 讝拽谞讬讜 砖讛讬' 讬讜注爪讬 讚讛注"讛 注讚 讛讬讻谉 讻讞讛 砖诇 爪讚拽讛 注讚 砖讗转讛 诪讞砖讬讘讛 讬讜转专 诪讘谞讬谉 讘讛诪"拽 诇讛转专注诐 注诇 诪注砖讬 讗讘讬讱. 讜讛砖讬讘 讻讘专 驻讬专砖 讗讘讗 讘注爪诪讜 拽专谞讜 转专讜诐 讘讻讘讜讚 驻讬' 讻讬 讛注讜砖讛 爪讚拽讛 拽专谞讜 诪转专讘讛 讻讬 讛拽讘"讛 诪讘专讻讜 讜诪转注砖专 讬讜转专 讜讗讝 注讜砖讛 爪讚拽讛 讬讜转专 讜砖讜讘 诪转注砖专 讬讜转专 讜砖讜讘 讞讜讝专 讜注讜砖讛 爪讚拽讛 注讜讚 讬讜转专 诇驻讬 注砖专讜 砖谞转讙讚诇 谞诪爪讗 讛拽专谉 砖诇 讛诪爪讜讛 诪转专讘讛 讜讛讜诇讱 讬讜诐 讬讜诐 诪砖讗"讻 讘谞讬谉 讘讛诪"拽 谞讛讬 砖砖讻专讜 讜驻讬专讜转讬讜 专讘讜 讻诪讜 专讘讜 诪"诪 讗讬谉 讛拽专谉 诪转专讘讛 砖讗"讗 诇讘谞讜转 讬讜转专 诪讘讛诪"拽 讗讞讚:


注诇讬讜谞讬诐 诇诪讟讛 讜讻讜' 注讬讬谉 转讜住' 讚讛讬讬谞讜 砖诪讜讗诇 拽诪讬' 专' 讬讛讜讚讛 诪砖讜诐 讚诪讬讞讛 讘讬'. 讜诪讻讗谉 讛拽砖讬转讬 讘转砖讜讘讛 讗讞讚 讗砖"住 拽讚讜砖讬谉 诇"讙 注"讘 砖讗谞讬 专讘 讬讞讝拽讗诇 讚讘注诇 诪注砖讬诐 讛讜讛 讚讗驻讬' 专讘 砖诪讜讗诇 谞诪讬 拽讗讬诐 诪拽诪讬' 讜诪讗讬 驻住拽讬' 讚砖"住 讚专讘 讬讛讜讚讛 转诇诪讬讚讜 诇讗 讛讬' 讘注诇 诪注砖讬诐 讟驻讬 诪专讘讜 砖诪讜讗诇 讜讞砖讬讘 诪讗讘讬讜 专讘 讬讞讝拽讗诇 讜讻诪讜讻讞 诪转讜住' 讚讛讻讗 讗砖专 注"讻 诪砖诪注 讻砖讬讟转 专诪讘"谉 讚诪讬讬转讬 专"谉 砖诐 讚诇讗 诪爪讬谞讜 讞讬讜讘 拽讬诪讛 讜讛讬讚讜专 诇驻谞讬 讘注诇 诪注砖讬诐 注"砖 讜讗讬谉 讻讗谉 诪拽讜诪讜 专拽 诇注讜专专 诇讘 讛诪注讬讬谉:





诪专讗讬转 讛注讬谉

讗诪专 专讘讬 讗讘讛讜 讗诪专 诪砖讛 诇驻谞讬 讛拽讘"讛 讘诪讛 转专讜诪诐 拽专谉 讬砖专讗诇 讗"诇 讘讻讬 转砖讗. 驻讬专砖"讬 讝"诇 拽讞 诪讛诐 讻讜驻专 诇爪讚拽讛. 讗驻砖专 讘诪"砖 诇拽诪谉 讚砖拽讜诇讛 爪讚拽讛 讻讻诇 讛诪爪讜转 讜讝"砖 讘诪讛 转专讜诐 拽专谉 讬砖专讗诇 讚讗讬讱 讬转讻谉 砖讬拽讬讬诪讜 转专讬"讙 诪爪讜转 讜讗"诇 讘讻讬 转砖讗 讚爪讚拽讛 讛讜讬 讻讻诇 讛诪爪讜转 讜讻谉 转砖讗 讗转 专讗砖 讘谞讬 讬砖专讗诇 专"转 讙讬诪讟专讬讗 转专讬"讙: 
讜注讜讚 讗驻砖专 诇专诪讜讝 讜谞拽讚讬诐 诪"砖 讛专讘 注讬专 讜拽讚讬砖 讘住驻专 讗住驻拽诇专讬讗 讛诪讗讬专讛 驻专砖转 讘讗 讚讻砖讛拽讚讜砖讛 讜住讟"讗 砖讜讬诐 讗讝 讛住讟"讗 诇讜拽讞转 诪讛拽讚讜砖讛 讜讗"讛 砖讜诇讟讬诐 讘讬砖专讗诇 讞"讜. 讜讛谞讛 讙讘诇转 注诪讬诐 讛讜讗 讻讞砖讘讜谉 讘谞讬 讬砖专讗诇 讞住专 讞' 讜讗诐 讬砖专讗诇 注讜砖讬诐 专爪讜谞讜 砖诇 诪拽讜诐 讜诪讬讞讚讬诐 砖诐 讛讜讬"讛 讗讚谞讬 砖讛诐 讞' 讗讜转讬讜转 讗讝 讞' 讗诇讜 讬转讜住驻讜 注诇 讘谞讬 讬砖专讗诇 讜讛诐 转专讬"讗 讙讬诪讟专讬讗 转讜专讛 讜讙讘专 讬砖专讗诇. 讗诪谞诐 讗诐 讞"讜 讬砖专讗诇 讗讬谞诐 诪讬讞讚讬诐 讛讜讬"讛 讗讚谞讬. 讗讝 谞砖讗专 诪住驻专 讘谞讬 讬砖专讗诇 转专"讙 讜讙讜专诐 讻讬 讙讘诇讜转 注诪讬诐 讬注诇讜 转专"讙 注诐 讛讗讜转讬讜转 讘讙讬诪讟专讬讗 砖诇 讘谞讬 讬砖专讗诇 讜讞住 讜砖诇讜诐 讛住讟"讗 讜讛拽讚讜砖讛 砖讜讬诐 讜砖讜诇讟讬诐 注诇 讬砖专讗诇 讝讛讜 转讜专祝 讚讘专讬 讛专讘 讝"诇 讘拽爪讜专 讜讛讜讗 讛讜住讬祝 诇讘讗专 讻诪讛 注谞讬谞讬诐. 讜注转讛 讗讜诪专 讚讗驻砖专 诇讛专讞讬讘 讛拽讚诪讛 讝讜 讘讗讜驻谉 讝讛 讻讬 讻砖讬砖专讗诇 注讜砖讬诐 爪讚拽讛 诪讬讞讚讬诐 砖诐 讛讜讬"讛 讗讚谞"讬 砖讘讛诐 讞' 讗讜转讬讜转 讜讬转讜住驻讜 注诇 讘谞讬 讬砖专讗诇 讜讬讛讬讜 转专讬"讗 讜讗讝 讗"讛 讗讬谞诐 砖讜诇讟讬诐 讘讬砖专讗诇. 讜讗驻砖专 砖讝讛 讟注诐 诪"砖 讘砖"住 诇注讬诇 砖拽讜诇讛 爪讚拽讛 讻谞讙讚 讻诇 讛诪爪讜转 讚讘注砖讬讬转 讛爪讚拽讛 讬讗讬专讜 讜讬转讬讬讞讚讜 砖诐 讗讚谞讬 注诐 讛讜讬"讛 讜讘讛诐 讞' 讗讜转讬讜转 讜砖谞讬 讻讜诇诇讬诐 诇讘' 砖诪讜转 讛诐 转专讬"讙 注诐 讞砖讘讜谉 讘谞讬 讬砖专讗诇 讜讗讛谞讬讗 爪讚拽讛 诇讛讙讘讬专 讘谞讬 讬砖专讗诇 讜讙讘诇转 注诪讬诐 讬专讚讜 诇爪注专讬诐. 讜讘讬讞讜讚 讞' 讗讜转讬讜转 注诐 讘谞讬 讬砖专讗诇 讙讬诪讟专讬讗 转讜专讛 讜诇讻谉 讛讬讗 砖拽讜诇讛 讻讻诇 讛转讜专讛 讜讗驻砖专 砖讝讛 讟注诐 讚讗讬谉 注讘讬专讛 诪讻讘讛 爪讚拽讛 讻诪讜 讛转讜专讛 讚注"讬 爪讚拽讛 讘谞讬 讬砖专讗诇 注诐 讞' 讗讜转讬讜转 讙讬诪讟专讬讗 转讜专讛. 讜讬讻讜谉 诪讗讚 讚专诪讜讝 拽讘"讛 讜砖讻讬谞转讬讛 讻讬 爪讚拽讛 专讜诪讝 诇诪' 讜转讜专讛 诇拽讘"讛: 
讜讝讛 讟注诐 诪讛 砖讗诪专讜 讘砖讘转 讗讬谉 讬专讜砖诇诐 谞驻讚讬转 讗诇讗 讘爪讚拽讛 讚注诇 讬讚讬 讛爪讚拽讛 诪讬讞讚讬诐 讛砖诐 讜讞' 讗讜转讬讜转 讬转讜住驻讜 注诇 讘谞讬 讬砖专讗诇 讙讬诪讟专讬讗 转讜专讛 诇讘讟诇 驻' 讜驻' 讜讬砖驻诇讜 讙讘诇讜转 注诪讬诐: 
讜讗驻砖专 讚讝讜 砖讗诇转 诪砖讛 专讘讬谞讜 注"讛 讘诪讛 转专讜诐 拽专谉 讬砖专讗诇 砖诇讗 讬讛讬讛 砖讜讛 讙讘诇转 注诪讬诐 诇诪住驻专 讘谞讬 讬砖专讗诇 讗"诇 讘讻讬 转砖讗 砖讬注砖讜 爪讚拽讛 诇讬讞讚 砖诐 讛讜讬"讛 讗讚谞讬 讜讬转讜住驻讜 讞' 讗讜转讬讜转 注诇 讘谞讬 讬砖专讗诇 讜讬讛讬讛 讙讬诪讟专讬讗 转讜专讛 讜讘讝讛 讬讜砖驻诇讜 讙讘诇转 注诪讬诐 讜专"转 转砖讗 讗转 专讗砖 讘谞讬 讬砖专讗诇 讙讬诪讟专讬讗 转专讬"讙 砖讛诐 讻诪住驻专 讘谞讬 讬砖专讗诇 讜讞' 讗讜转讬讜转 讚砖诐 讛讜讬"讛 讗讚谞讬 讜讘' 讻讜诇诇讬诐 讙讬诪讟专讬讗 转专讬"讙:





驻转讞 注讬谞讬诐

讗"专 讗讘讛讜 讗诪专 诪砖讛 诇驻谞讬 讛拽讘"讛 讘诪讛 转专讜诐 拽专谉 讬砖专讗诇 讗"诇 讘讻讬 转砖讗. 讜驻讬专砖"讬 讗诐 讘讗转 诇砖讗转 专讗砖诐 讘讛讙讘讛讛 拽讞 诪讛诐 讻讜驻专 诇爪讚拽讛. 讜讗驻砖专 诇驻专砖 讘诪"砖 讘砖讘转 讚祝 拽诇"讟 讗讬谉 讬专讜砖诇诐 谞驻讚讬转 讗诇讗 讘爪讚拽讛 砖谞讗诪专 爪讬讜谉 讘诪砖驻讟 转驻讚讛 讜砖讘讬讛 讘爪讚拽讛. 讜诇讻讗讜专讛 讗讬谞讜 诪讜讘谉 讚拽专讗 讻转讬讘 讘诪砖驻讟 转驻讚讛 讜讗讬讱 拽讗诪专 讚讗讬谉 谞驻讚讬转 讗诇讗 讘爪讚拽讛 讜诪讬讬转讬 专讗讬讛 诪拽专讗 讛驻讱 讚专砖转讜. 讜讗驻砖专 诇讜诪专 讘诪"砖 讘砖"住 讜讘讝讛专 讞讚砖 讘讗讜专讱 讚爪专讬讱 转砖讜讘讛 讻讚讬 砖转讘讗 讛讙讗讜诇讛. 讜讛转砖讜讘讛 讗讬谞讛 诪拽讜讘诇转 讗诇讗 讗"讻 讬砖 诇谞讜 讚讬谉 讘谞讬诐 讚讗讘 砖诪讞诇 诪讞讜诇 讻讬讚讜注 讜诪讛爪讚拽讛 诪讜专讛 砖讬砖 诇谞讜 讚讬谉 讘谞讬诐 讻诪"砖 讛讻讗 诇注讬诇 讚讗诪专 专"注 诇讟讜专谞讜住专讜驻讜住. 讜讛砖转讗 讗"砖 讚讗讬谉 讬专讜砖诇讬诐 谞驻讚讬转 讗诇讗 讘爪讚拽讛 诇讛讜专讜转 讚讬砖 诇谞讜 讚讬谉 讘谞讬诐 讜转砖讜讘转诐 诪拽讜讘诇转 讜转驻讚讛 讬专讜砖诇讬诐 讜讝讛 讻讜谞转 讛讻转讜讘 爪讬讜谉 讘诪砖驻讟 转驻讚讛 讛讬讬谞讜 诪砖驻讟 诇讛讜讻讬讞 讚讬砖 诇谞讜 讚讬谉 讘谞讬诐 讜讛讚专 诪驻专砖 诪讛讜 讛诪砖驻讟. 讜砖讘讬"讛 讘爪讚拽讛 讻诇讜诪专 讛砖讘讬诐 讘转砖讜讘讛 讬转拽讘诇讜 讘爪讚拽讛 讚诪讛爪讚拽讛 谞讬讻专 砖讬砖 诇谞讜 讚讬谉 讘谞讬诐 讜转转拽讘诇 讛转砖讜讘讛 讜讗讝 谞驻讚讬转 讬专讜砖诇诐:
讜讛砖转讗 谞讘讗 诇诪讗诪专讬谉 讚讗驻砖专 讚讛讬讬谞讜 讚拽讗诪专 诪砖讛 讘诪讛 转专讜诐 拽专谉 讬砖专讗诇 讚讛讬讬谞讜 诪诇讻讜转 讬砖专讗诇 注诇 讚专讱 讗爪诪讬讞 拽专谉 诇讚讜讚 讛讻讜谞讛 讘讗讞专讬转 讛讬诪讬诐 讘诪讛 转专讜诐 拽专谉 砖讬讞讝专讜 讬砖专讗诇 诇诪诇讻讜转诐 讜讬讙讗诇讜 讚讛讙诐 砖讬讞讝专讜 讘转砖讜讘讛 诪讚讛"讚 转爪讗 诇讟注讜谉 砖讗讬谉 诇拽讘诇 转砖讜讘转诐 讗"诇 讘讻讬 转砖讗 讚讛讬讬谞讜 爪讚拽讛 讻诪讜 砖驻讬专砖"讬 讚注"讬 讛爪讚拽讛 诪讜讻讞 讚讬砖 诇谞讜 讚讬谉 讘谞讬诐 讜讗"讻 转转拽讘诇 转砖讜讘转诐 讜讘讗 诇爪讬讜谉 讙讜讗诇. 讜注诪"砖 讘注谞讬讜转讬 讘诪讗诪专 讝讛 讘住驻专讬 讛拽讟谉 专讗砖 讚讜讚 驻专砖转 转砖讗 讘住"讚:


讜讗"专 讗讘讛讜 砖讗诇讜 讗转 砖诇诪讛 讘谉 讚讜讚 注讚 讛讬讻谉 讻讞讛 砖诇 爪讚拽讛 讜讻讜'. 专讘讬谞讜 讛讗专"讬 讝爪"诇 驻讬专砖 讚讛驻住讜拽 驻讝专 谞转谉 诇讗讘讬讜谞讬诐 拽砖讛 讚诪讗讬 驻讝专 谞转谉 诇砖注讘专 讗诪谞诐 讬专诪讜讝 诇诪注砖讛 讛诪讜讻住 砖讗诪专讜 讘讬专讜砖诇诪讬 砖注砖讛 住注讜讚讛 诇砖专 讗讞讚 讜讛讻讬谉 讛讻诇 讜诇讘住讜祝 诇讗 讘讗. 讜讛讬讛 讛讜诇讱 诇讗讬讘讜讚 讛讻诇 讜讗诪专 砖讬转谞讜讛讜 诇注谞讬讬诐 讝讻讜转 讝讛 注诪讚 诇讜 砖拽讘专讜讛讜 讘讻讘讜讚 讜讝"砖 驻讝专 讗诐 讻讘专 驻讝专 诇砖注讘专 诇讚讘专 讛专砖讜转 讻讙讜谉 讛住注讜讚讛 诇砖专. 讜讗讞"讱 讻讚讬 砖诇讗 转诇讱 诇讗讘讜讚 谞转谉 诇讗讘讬讜谞讬诐 注讻"讝 爪讚拽转讜 注讜诪讚转 诇注讚 讜讝"砖 砖讗诇讜 注讚 讛讬讻谉 讻讞讛 讜讻讜' 讜讗"诇 拽专讗 驻讝专 谞转谉 讜讻讜' 讚诪讻讗谉 谞讬讻专 转讜拽祝 讙讚讜诇转 讛爪讚拽讛 讚讗驻讬诇讜 砖讘讝讘讝 诇爪讜专讱 砖专 讙讜讬讬诐. 注讻"讝 讬砖 诇讜 讝讻讜转 讘诪讛 砖谞转谞讜 诇注谞讬讬诐 讝讛讜 转讜专祝 讗诪专讬 拽讚讜砖 讝"诇:
讜诇讬 讛讛讚讬讜讟 讗驻砖专 诇驻专砖 讘诪"砖 讙讜专讬 讛讗专"讬 讝爪"诇 讚讛讙诐 讚讗诪专讜 驻专拽 讛讬讛 谞讜讟诇 讚注讘讬专讛 诪讻讘讛 诪爪讜讛 讘专诐 诪爪讜转 爪讚拽讛 讛讬讗 讛注讜诇讛 讚注讘讬专讛 讗讬谞讛 诪讻讘讛 讗讜转讛 讜讛讜讬讗 讻诪讜 讛转讜专讛 讚讗讬谉 注讘讬专讛 诪讻讘讛 转讜专讛 注讻"讚. 讜讗谞讬 讘注讜谞讬讬 讝讛 砖谞讬诐 专讘讜转 讚拽讬讬诪转讬 讝讛 诪住讘专讗 讜诪专讗讬讜转 讻讻转讜讘 讗爪诇讬 讘住驻专讬 讛拽讟谉 专讗砖 讚讜讚. 讗讬讻讜 讛砖转讗 讝讻讬转讬 砖讻讬讜谞转讬 讗诇 讛讗诪转 讜讛讚讘专 讬爪讗 诪驻讛 拽讚讜砖 专讘讬谞讜 讛讗专"讬 讝爪"诇. 讜讗驻砖专 砖讝讛 专诪讝 讛讻转讜讘 驻讝专 谞转谉 诇讗讘讬讜谞讬诐 爪讚拽转讜 注讜诪讚转 诇注讚. 讛讻讜谞讛 讗诐 诇讗 讛诇讱 讘讚专讱 讟讜讘讬诐 讜谞讬爪讜爪讬 诪爪讜转讬讜 驻讝专 讘讙讘讜诇 讛专砖注讛 住讟"讗 讚注讘讬专讛 诪讻讘讛 诪爪讜讛. 砖诪注谞讛 讜讗转讛 讚注 诇讱 讗诐 谞转谉 诇讗讘讬讜谞讬诐 爪讚拽转讜 注讜诪讚转 诇注讚 讜讗讬谉 注讘讬专讛 诪讻讘讛 讗讜转讛 讜诪诪讬诇讗 专讜讜讞讗 诪讗诪专讬谉 讻讬 砖讜讗诇讬"诐 讛诇讻讜 讘讜 诪讘拽砖讬诐 驻谞讬 砖诇诪讛 注讚 讛讬讻谉 讻讞讛 砖诇 爪讚拽讛 讻诇讜诪专 讛专讗谞讜 谞讗 讻讘讜讚讱 诪讛 讬转专讜谉 讬砖 诇诪注砖讛 讛爪讚拽讛 讬转专 注诇 砖讗专 诪爪讜转 讻讬 注讬谉 专讜讗讛 讜讗讝谉 砖讜诪注转 诪驻诇讬讙讬诐 讘诪注诇讜转 讛爪讚拽讛. 讜砖诇诪讛 讛注"讛 讞讻讬诐 讜谞讛讬"专 诪砖讬讘 讚讘专 爪讗讜 讜专讗讜 诪讛 砖讗诪专 讚讜讚 讗讘讗 驻讝专 谞转谉 讜讻讜' 讻诇讜诪专 注讬谞讬讻诐 转砖讬转讜 谞讜注诐 砖讬讞 讗诪专讬 拽讚讜砖 讜诪讛 砖讬砖 诇讚拽讚拽 讜讗讞专 讝讛 注讬谉 讘注讬谉 讬专讗讜 讚讗转讗 诇讗砖诪讜注讬谞谉 讚爪讚拽讛 谞转注诇讬转 注诇 讻诇 砖讗专 诪爪讜转 讚讗讬谞讛 谞讻讘讬转 讘注讘讬专讛 讻诪讜 砖讗专 诪爪讜转 讜讬爪讗转 诪讛讻诇诇 讚讗讬谉 注讘讬专讛 诪讻讘讛 讛爪讚拽讛 讜讝讜 讻讞讛:
讗"谞 讗驻砖专 讘诪"砖 讘专讘讛 讜讬拽专讗 驻专砖讛 诇"讚 住讬诪谉 讟"讝 专' 讟专驻讜谉 讬讛讘 诇专' 注拽讬讘讗 砖讬转 诪讗讛 拽谞讟专讬谉 讚讻住祝 讗"诇 讗讝讬诇 讝讘讬谉 诇讱 讞讚 讗讜住讬讗 讜讻讜' 谞住讘 讬转讛讜谉 讜驻诇讙 讬转讛讜谉 诇住驻专讬讬讗 讜诇诪转谞讬讬讗 讜诇讗诇讬谉 讚诇注讬谉 讘讗讜专讬转讗 诇讘转专 讬讜诪讬谉 注拽诐 注诪讬讛 讗"诇 讝讘谞转 诇讱 讛讛讬讗 讗讜住讬讗 讚讗诪专讬转 诇讱 讗"诇 讗讬谉 讗"诇 讗讬转 讘讱 诪讞诪讬 诇讛 诇讬 讗"诇 讗讬谉 谞住讗转讬讛 讜讞诪讗讬 诇讬讛 住驻专讬讗 讜诪转谞讬讗 讜诇讗诇讬谉 讚诇注讬谉 讘讗讜专讬转讗 讗"诇 讗讬转 讘"谞 讬讛讬讘 诪讙谉 讗驻讜讻讬 讚讬讚讬讛 讗谉 讛讬讗 讗"诇 讙讘讬 讚讜讚 诪诇讱 讬砖专讗诇 讚讻转讬讘 讘讬讛 驻讝专 谞转谉 诇讗讘讬讜谞讬诐 爪讚拽转讜 注讜诪讚转 诇注讚. 讜讗讬讻讗 诇诪讬讚拽 讗讟讜 专' 讟专驻讜谉 谞注诇诐 诪诪谞讜 讬拽专 转驻讗专转 讛爪讚拽讛 讜讘驻专讟 注诐 注诪诇讬 转讜专讛 讗砖专 讗讬谉 拽抓 诇砖讻专讜 讘注讛"讝 讚讛讜讗 讙诪讬诇讜转 讞住讚讬诐 讜讗讜讻诇 诪驻讬专讜转讬讛谉 讜讛拽专谉 拽讬讬诪转 诇注讛"讘 讜讗讬讱 讗诪专 诇讜 讗讬转 讘"谞 讚讬讛讬讘 诪讙谉 讗驻讜讻讬 讚讬讚讛 讗谉 讛讬讗 讛诇讗 讛讚讘专 诪驻讜专住诐 讘讻诪讛 诪拽专讗讜转 转谞"讱. 讜讗驻砖专 讚专' 讟专驻讜谉 讜讚讗讬 讬讚注 讙讜讚诇 砖讻专 讛爪讚拽讛 诪讗讚 诪讗讚 讜讘讝讛 诇讗 讗住转驻拽 诇讬讛. 讗诪谞诐 谞讚讜谉 讝讛 砖谞讗 讜砖谞讗 讜讻诪讜 爪注专 讘谞驻砖讜 讚讛讜讗 谞转谞诐 诇专' 注拽讬讘讗 诇拽谞讜转 诇讜 谞讞诇转 砖讚讛 讜讻专诐. 讜专讘讬 注拽讬讘讗 诪注爪诪讜 讘诇讬 砖讜诐 讬讚讬注讛 讘讞诇拽讜"转 讬砖讬转 诇诪讜 讜讛讜讗 诇讗 讬讚注. 讜谞诪爪讗 讛谞讬讞 诪注讜转讬讜 注诇 拽专谉 讛爪讘讬 讜讗讬谉 诇讜 砖讻专 讻讬 诇讗 诪诇讘讜 讜诪讚注转讜. 讜诇讛讻讬 讗"诇 讗讬转 讘"谞 讚讬讛讬讘 诪讙谉 讻诇讜诪专 讻讬讜谉 砖讗谞讬 诇讗 讬讚注转讬 讜讻讜谞转讬 诇诪讬住讘 讗讜住讬讗 讛讗 讗讜住讬"讗 讚诪讙谉 诪讙谉 砖讜讬讗. 讜专' 注拽讬讘讗 讘讞讻诪转讜 讗讜讚讬拽 诇讬讛 诪讗诪专 讛诪诇讱 讚讜讚 驻讝专 谞转谉 诇讗讘讬讜谞讬诐 讚拽砖讛 诪讛讜 驻讝专 诇砖讜谉 注讘专 讜转专转讬 诇诪讛 诇讬 驻讝专 谞转谉 转住讙讬 讘讞讚 讗讜 驻讝专 讗讜 谞转谉. 讗诇讗 讛讻讜谞讛 讻谞讚讜谉 讝讛 诪诪砖 讗诐 讘注诇 讛诪诪讜谉 驻讝专 谞转谉 诪诪讜谞讜 诇驻讝专讜 讘注谞讬谞讬 讛注讛"讝 砖讻诇 讛诪诪讜谉 讗砖专 讛讗讚诐 讬转谉 讘注谞讬谞讬 讛注讛"讝 谞拽专讗 诪驻讝专 讻诇讜诪专 讚诪砖诇讬讻讜 讜注讝讘 诇讗讞专讬诐 讞讬诇讜. 讜讝"砖 驻讝专 讗诐 讗讞讚 驻讝专 诪注讜转讬讜 注诇 注住拽讬 讛注讛"讝 诪拽专拽注讬 讗讙讘 诪讟诇讟诇讬. 讜讘讗 讗讞专 讜讗转 讛讝讜讝讬"诐 谞转谉 诇讗讘讬讜谞讬诐 砖诇讗 讘讬讚讬注转讜. 注诐 讻诇 讝讛 爪讚拽转讜 砖诇 讘注诇 讛诪注讜转 注讜诪讚转 诇注讚 讻讬 讻住驻讜 讛讜讗 讜讛谉 讻住祝 谞讞砖讘 讜讞砖讘 注诐 拽讜谞讛"讜 讻讗诇讜 诪讚注转讜 讛讜讗. 讜讘讻谉 谞讞讛 讚注转讜 砖诇 专讘讬 讟专驻讜谉. 讗诪讜专 诪注转讛 诪诪讬诇讗 专讜讜讞 诪讗诪专讬谞讜 讛讙诐 砖讗讜"诇 诇砖诇诪讛 讛诪诇讱 注"讛 注讚 讛讬讻谉 讻讞讛 砖诇 爪讚拽讛 讜讛砖讬讘 讘讞讻诪转讜 爪讗讜 讜专讗讜 驻住讜拽 驻讝专 谞转谉 讚诪讜讻讬讞 诪转讜讻讜 讚讙诐 砖讛讜讗 讛讬讛 讚注转讜 诇驻讝专 讘注住拽讬 讛注讛"讝 讜讗讞专 谞转谉 诇讗讘讬讜谞讬诐 注讻"讝 爪讚拽转讜 注讜诪讚转 诇注讚 讜诪讻讗谉 转专讗讜 讻讞 讛爪讚拽讛:
讜讗讞专 讝诪谉 专讘 讛谉 讻诇 讬拽专 专讗转讛 注讬谞讬 讗诪专讬 拽讚讜砖 讛专讘 讛诪讜住诪讱 诪讛专"专 讘爪诇讗诇 讝"诇 讘砖讬讟讛 诪拽讜讘爪转 诇讻转讜讘讜转 注诇 诪"砖 砖诐 讚祝 谉' 讛诪讘讝讘讝 讗诇 讬讘讝讘讝 讬讜转专 诪讞讜诪砖 砖讻转讘 讜讝"诇 讗诪专讜 讘诪讚专砖 专讘讜转 驻专砖转 讘讛专 专' 讟专驻讜谉 讬讛讘 诇专讘讬 注拽讬讘讗 讜讻讜' 讜诪砖诪注 诇讬 讚讛讻讬 驻讬专讜砖讜 讗讬转 讘"谞 讚讬讛讬讘 诪讙谉 驻讬专讜砖 砖讗讬谉 诇讜 讜谞讜转谉 讻诇 讗砖专 诇讜 讚讛讗 讛诪讘讝讘讝 讗诇 讬讘讝讘讝 讬讜转专 诪讞讜诪砖 讜驻讬专讜砖 诪讙谉 讘讞谞诐 讻诇讜诪专 注诇 诇讗 讚讘专 谞讜转谉 讗驻讜讻讬 讚讬讚讛 讛谉 讛讜讗 驻讬专讜砖 砖讻专讜 讛讬讻谉 讛讜讗 讜诪砖谞讬 诪讚讻转讬讘 驻讝专 谞转谉 诇讗讘讬讜谞讬诐 驻讬专讜砖 讗注"讙 讚讛诪讘讝讘讝 讗诇 讬讘讝讘讝 讬讜转专 诪讞讜诪砖 诪"诪 讗诐 注讘专 讜驻讝专 爪讚拽转讜 注讜诪讚转 诇注讚 驻讬专讜砖 讚诇注讜诇诐 讬讛讬讛 诇讜 诪诪讜谉 讻讚讬 诇注砖讜转 爪讚拽讛 讜诇讗 讬讞住专 诇讜 讜讬砖 诇谞讜 诇讞诇拽 讚诇讗 讗诪专讬谞谉 讛讻讬 讗诇讗 诇转"转 讜讻诪讜 砖注砖讛 专' 注拽讬讘讗 讗讘诇 诇讞诇拽 诇注谞讬讬诐 诇讗 讜讝"砖 专砖"讬 讛讻讗 诇注谞讬讬诐 注讻"诇. 讜诇讗 转注讝讜讘 谞驻砖讬 诇砖讗讜"诇 讚诪砖诪注 诪讚讘专讬 讛专讘 讝"诇 讚讗诇讜 讛砖讬转 诪讗讛 拽谞讟专讬谉 讛讬讛 讻诇 谞讻住讬 专讘讬 讟专驻讜谉 讜诪讛砖"住 讘谞讚专讬诐 驻专拽 拽讜谞诐 讬讬谉 砖诪注讬谞谉 讚注砖讬专 讙讚讜诇 讛讬讛. 讜转讜 讚讻驻讬 驻讬专讜砖讜 拽专讗 拽讗诪专 驻讝专 讚讬注讘讚 讜讻诪"砖 讛讜讗 讝"诇 讚讗诐 注讘专 讜驻讝专 讜讻讜'. 讜讗讬讱 专' 注拽讬讘讗 注讘讬讚 诇讻转讞讬诇讛 讜讘谞讻住讬 讞讘讬专讜 诪讬讚讬 讚讗祝 讘谞讻住讬讜 诇讗 砖专讬 诇讻转讞讬诇讛 讗诇讗 讚讘讚讬注讘讚 爪讚拽转讜 注讜诪讚转. 讜诇讜诇讬 讚讘专讬 讛专讘 讝"诇 讛讜讛 讗诪讬谞讗 讚讻讬讜谉 讚专讘讬 讟专驻讜谉 注砖讬专 讙讚讜诇 讛讜讛 讜转"专 拽谞讟专讬 讻住祝 诪讬诇转讗 讝讜讟专转讬 诇讙讘讬 注讜砖专讜 讗诪讟讜 诇讛讻讬 专"注 驻讝专诐 诇注诪诇讬 转讜专讛 注诇 讚专讱 砖讗诪专讜 讻讜驻讬谉 注诇 讛爪讚拽讛 讜专讘讗 讗讻驻讬讬讛 诇专讘 谞转谉 讘专 讗诪讬 讜讻讜' 讗讘诇 诇讚讘专讬 讛专讘 砖讝讛讜 讻诇 诪诪讜谉 专' 讟专驻讜谉 讝讜 讛讬讗 砖拽砖讛 讗讬讱 专讘讬 注拽讬讘讗 注砖讛 讻讝讗转 讘诪诪讜谉 砖讗讬谞讜 砖诇讜. 讜转讜 讻驻讬 驻讬专讜砖讜 讛讬讻讗 专诪讬讝讗 讘驻住讜拽 驻讝专 谞转谉 诇讗讘讬讜谞讬诐 砖讛讜讗 注诇 讛转讜专讛. 讛谉 讗诪转 讚注讚"讛 讗讘讬讜谞讬诐 讘住讜讚 转"讞 讻谞讜讚注. 讗讘诇 讛专讘 讝"诇 讚拽讗讬 讻驻讬 讛驻砖讟 讗讬讱 讛讜谞讞 诇讜:
讜讗谞讬 讘专讙诇讬讜 讗注讘讜专讛 诪转诇诪讚 诪讚讘专讬 讛专讘 讝"诇 讗驻砖专 诇讜诪专 讚诪"砖 讗诇 讬讘讝讘讝 讬讜转专 诪讞讜诪砖 讛讜讗 诇讻转讞讬诇讛 讜讗诐 讘讝讘讝 讛谞讛 砖讻专讜 讗转讜. 讜讝"砖 驻讝专 驻讬讝讜专 砖讛讜讗 讬讜转专 诪讛专讗讜讬 讚讛讬讬谞讜 讬讜转专 诪讞讜诪砖 爪讚拽转讜 注讜诪讚转 诇注讚. 讜诪讝讛 诇诪讚 专' 注拽讬讘讗 讚住诇拽讬谞谉 讚专讙讗 讘转诇诪讜讚 转讜专讛 讚讗驻讬诇讜 诇讻转讞讬诇讛 讻讬讜谉 讚讗讬讻讗 转专转讬 诪讞讝讬拽 讘转讜专讛 讜爪讚拽讛 讜驻砖讬讟讗 诇讬讛 讚砖专讬 诇讻转讞讬诇讛. 讜诇讝讛 讛专讗讛 专' 注拽讬讘讗 诇专' 讟专驻讜谉 驻住讜拽 驻讝专 谞转谉 讚诪讚讘专 讘爪讚拽讛 讘讚讬注讘讚 拽讘注 诇讜 砖讻专. 讘转"转 诇注砖讜转 爪讚拽讛 注诐 注诪诇讬 转讜专讛 砖专讬 诇讻转讞诇讛 讬讜转专 诪讞讜诪砖. 讜专' 讟专驻讜谉 讛讙诐 讚注砖讬专 讙讚讜诇 讛讬讛 讗驻砖专 讚讬砖 诪拽讜诐 诇讜诪专 讚转"专 拽谞讟专讬 讻住祝 讛讜讗 讬讜转专 诪讞讜诪砖 讛拽专谉. 讜讗诐 谞驻砖讱 诇讜诪专. 转专讬抓 讜讗讬诪讗 讚讛讜讛 讟驻讬 诪讞讜诪砖 讛专讬讜讞 砖诇 讗讜转讛 砖谞讛:
讜诇驻讬 讚专讻谞讜 讗砖讻讞谞讗 驻转专讬 诇诪"砖 讛专诪讘"诐 讘驻讬专讜砖 讛诪砖谞讛 专讬砖 驻讗讛 讚讗讬 诪讞住讬讚讜转 讘注讬 诇讬转谉 讬讜转专 诪讞讜诪砖 专砖讗讬 注"砖 讜拽讚诪讜谞讬诐 讗讞讝讜 爪注"专 谞讗 砖诪"讜 讗讞专讜谞讬诐 讚注转诐 诪砖讜诐 讬转讜讘讬 讚注转讗 讚注转 注诇讬讜谉 讚讛谞讬 诪讬诇讬 讛诐 讛驻讱 讛讘讘诇讬 讜讬专讜砖诇诪讬. 讜讗驻砖专 诇讬砖讘 讚讻讬讜谉 讚诪讜讻讞 诪讛讗 讚专' 注拽讬讘讗 诇注诪诇讬 转讜专讛 诇讻转讞讬诇讛 诪讜转专 讬讜转专 诪讞讜诪砖 讜诇注谞讬讬诐 讛讻转讜讘 拽讘注 砖讻专 讘讚讬注讘讚 住讘专 讛专诪讘"诐 讚诪讬谞讛 讻讬 讬拽专讗 驻讚讬讜谉 砖讘讜讬诐 讚讘讬讛 讗讬讬专讬 诪讜转专 诇转转 讬讜转专 诪讞讜诪砖 诪转讜专转 讞住讬讚讜转 讜注诪"砖 讗谞讬 讘注谞讬讜转讬 讘讝讛 讘住驻专 讛拽讟谉 讘专讻讬 讬讜住祝 讬"讚 住讬诪谉 诪讟"专:
讗诪讜专 诪注转讛 注诇 驻讬 讛讗诪讜专 讬讻讜诇谞讬 诇驻转讜专 讚讻讗砖专 讬专讚讜 砖讗讜"诇 注讚 讛讬讻谉 讻讞讛 砖诇 爪讚拽讛 讛讞讻诐 讘讞讻诪转讜 砖诇诪讛 讛注"讛 讛砖讬讘 转砖讜讘讛 谞爪讞转 爪讗讜 讜专讗讜 诪"砖 讚讜讚 讗讘讗 驻讝专 讜讻讜' 讚讛讬讬谞讜 讗祝 讚讗讬谉 诇讘讝讘讝 讬讜转专 诪讞讜诪砖 讗诐 驻讝专 讘讚讬注讘讚 砖讻专讜 讗转讜 讜讝讛 讻讞 讙讚讜诇 讚讙诐 讘讚讘专 砖讛讜讝讛专 砖诇讗 讬注砖讛 讗诐 注砖讛 讘讗 讘砖讻专讜. 讜讗注"讙 讚讗诪专讜 讘讗讜砖讗 讛转拽讬谞讜 讗诇 讬讘讝讘讝 讬讜转专 诪讞讜诪砖. 讻讘专 讘讬专讜砖诇诪讬 驻"拽 讚驻讗讛 讗诪专讜 讻讱 讛讬转讛 讛诇讻讛 讘讬讚诐 讜砖讻讞讜讛 讜讬砖 诪拽讜诐 诇讜诪专 讚讻讱 讛讬转讛 讛诇讻讛 诪讬诪讬 注讜诇诐:
讜讗讞专讬 讻转讘讬 诪爪讗转讬 讘诪住讻转 讻诇讛 讚讗诪专讜 砖诐 讗诪专讜 注诇讬讜 注诇 专' 讟专驻讜谉 砖讛讬讛 注砖讬专 讙讚讜诇 讜诇讗 讛讬讛 谞讜转谉 诪转谞讜转 诇讗讘讬讜谞讬诐 驻注诐 讗讞转 诪爪讗讜 专讘讬 注拽讬讘讗 讗"诇 专' 专爪讜谞讱 砖讗拽讞 诇讱 注讬专 讗讜 砖转讬诐 讗"诇 讛谉 诪讬讚 注诪讚 专"讟 讜谞转谉 诇讜 讗专讘注讛 讗诇驻讬诐 讚讬谞专讬 讝讛讘 谞讟诇谉 专讘讬 注拽讬讘讗 讜讞诇拽谉 诇注谞讬讬诐 诇讬诪讬诐 诪爪讗讜 专"讟 讜讗"诇 讛讬讻谉 讛注讬讬专讜转 砖诇拽讞转 诇讬 转驻住讜 讘讬讚讜 讜讛讘讬讗讜 诇讘讬转 讛诪讚专砖 讜讻讜' 注讚 砖讛讙讬注讜 诇驻住讜拽 讝讛 驻讝专 谞转谉 诇讗讘讬讜谞讬诐 爪讚拽转讜 注讜诪讚转 诇注讚 讗"诇 讝讜 讛注讬专 砖拽谞讬转讬 诇讱 注诪讚 专"讟 讜谞砖拽讜 注诇 专讗砖讜 讜讻讜' 讜讛讜住讬祝 诇讜 诪诪讜谉 诇讘讝讘讝 注讻"诇 砖砖 讗谞讻讬 砖讻讬讜谞转讬 讘诪拽爪转 讜拽"拽 注诇 讛专讘 讘爪诇讗诇 讚诇讗 讝讻专 砖专 讘专讬转讗 讚诪住讻转 讻诇讛 讚讛讙诐 讚讬砖 拽爪转 砖讬谞讜讬 讘讬谉 讛诪讚专砖 诇诪住讻转 讻诇讛. 诪"诪 讘诪讛 砖谞专讗讛 讜诪讜讻讞 诪诪住讻转 讻诇讛 讚讛讬讛 注砖讬专 讙讚讜诇 讜诪注砖讛 讚专' 注拽讬讘讗 诪驻讜专砖 砖诐 讚讛讬讬谞讜 注"讚 讻讜驻讬谉 注诇 讛爪讚拽讛 讘讝讛 讬砖 诇谞讜 诇讛砖讜讜转 讛诪讚专砖 诇诪住讻转 讻诇讛 讜讚讜拽 讛讟讘. 讜讘诪讗诪专讬谞讜 讻讘专 讻转讘转讬 讘注谞讬讜转讬 讘住驻专讬 讛拽讟谉 专讗砖 讚讜讚 讚祝 住"讝 讜住"讞 讜讘住驻专 讛拽讟谉 讚讘专讬诐 讗讞讚讬诐 讚祝 拽诇"讙 注"讚 注砖"讘 讘住"讚:


讗讬驻专讗 讛讜专诪讬讝 讜讻讜' 讜诇讗 拽讘诇讬谞讛讜 讜讻讜'. 讻转讜讘 讘讛讙讛讜转 讗砖专讬 讘住讜讙讬讬谉 砖讗诇转讬 诇诪讜专讬 诪讛专"专 讗讘专讛诐 诪"讟 诇讗 诪拽讘诇讬谞谉 爪讚拽讛 诪谉 讛谞讻专讬 讗讚专讘讗 谞住诪讜讱 讗讚讗讜专讬讬转讗 讻诪讜 砖诪拽讘诇讬诐 谞讚专讬诐 讜谞讚讘讜转 诪谞讻专讬诐 讻讱 谞拽讘诇 爪讚拽讛 诪谉 讛谞讻专讬诐 讜转讬专抓 诇讬 诪讜专讬 诪讛专"讗 讚谞讚专讬诐 讜谞讚讘讜转 诇讗 讗转讬 诇讻驻专讛 讗讘诇 爪讚拽讛 讗转讬 诇讻驻专讛 讜诇讗 谞讬讞讗 诇讬讛 砖讬讛讬讛 诇讛诐 讻驻专讛 注讻"诇. 讜讞讝讛 讛讜讬转 诇讛专讘 驻谞讬诐 诪讗讬专讜转 讘住驻专讜 讻转谞讜转 讗讜专 注诇 讛转讜专讛 讛谞讚驻住 诪拽专讜讘 讘住讜祝 驻专砖转 讜讬拽专讗 砖讻转讘 注诇 讚讘专讬 讛讙讛讜转 讗砖专讬 讛诇诇讜 讜讝"诇 讜拽砖讛 诇讬 注诇 转讬专讜抓 讝讛 讚讛讗 讻转讘讜 讛转讜住' 讘驻专拽 讞讝拽转 (讘讘讗 讘转专讗 讚祝 诪"讞) 讚"讛 讬拽专讬讘 讗讜转讜 诪诇诪讚讬谉 砖讻讜驻讬谉 讗讜转讜 诇讗 讚诪讬 诇讛讗 讚讗诪专讬谞谉 驻专拽 砖讜专 砖谞讙讞 讚讜"讛 讞讬讬讘讬 讞讟讗讜转 讜讗砖诪讜转 讗讬谉 诪诪砖讻谞讬谉 讗讜转谉 诪砖讜诐 讚诇讻驻专讛 讗转讬 诇讗 讘注讬 诪砖讻讜谞讛 讗讘诇 讛谞讬 谞讚专 讜谞讚讘讛 讗讬谞诐 诪讻驻专讬诐 讜讛讗 讚拽讗诪专 讛讻讗 谞讬讞讗 诇讬讛 讚转讬讛讜讬 讻驻专讛 讛讬讬谞讜 诪诪讛 砖谞讚专 砖讗诐 诇讗 讬砖诇诐 谞讚专讜 注讜谞讜 讬砖讗. 讜诇驻讬 转讬专讜抓 诪讛专"讗 讚爪讚拽讛 讘讗讛 诇讻驻专讛 讬拽砖讛 讗诪讗讬 诪诪砖讻谞讬谉 注诇 讛爪讚拽讛 讚讛讗 诪讬讚讬 讚讘注讬 诇讻驻专讛 诇讗 讘注讬 诪砖讻讜谞讛. 讜讛' 讛讗讬专 注讬谞讬 砖诪爪讗转讬 转讬专讜抓 谞讻讜谉 讘诪"砖 讛转讜住' 驻"拽 讚专讗砖 讛砖谞讛 讚祝 讜' 讚讞讟讗讜转 讜讗砖诪讜转 讗诐 注讘专 讘诇 转讗讞专 诪诪砖讻谞讬谉 讜爪讚拽讛 诪讞讬讬讘 注诇讬讛 诇讗诇转专 讜诪砖讜"讛 讗祝 讚讘讗讛 诇讻驻专讛 诪诪砖讻谞讬谉 讻讞讟讗讜转 注讻"诇 讘拽爪讜专:
讜讗谞讬 砖诪注转讬 砖专讘谞讬 讗砖讻谞讝 讛拽砖讜 注诇 讛专讘 讝"诇 讚诪讗讬 诪拽砖讛 注诇 讛讙讛讜转 讗砖专讬 讛讗 诪讛专"专 讗讘专讛诐 拽讗讬 注诇 讙讜讬诐 讜讗讬讘专讗 讚爪讚拽转 讛讙讜讬诐 诪讻驻专转 讗讘诇 诇讬砖专讗诇 讗讬谞"讛 诪讻驻专转 讛爪讚拽讛 讜诇讻讱 拽讬"诇 讚诪诪砖讻谞讬谉 注"讻 砖诪注转讬. 讜谞专讗讛 讚专讘谞讬 讗砖讻谞讝 谞拽讟讬 讻住讘专转 专讬讘"讝 讘住诪讜讱 讚转谞讬讗 讚讗诪专 诇讛诐 专讬讘"讝 讻砖诐 砖讛讞讟讗转 诪讻驻专转 诇讬砖专讗诇 讻讱 爪讚拽讛 诪讻驻专转 注诇 讗"讛 讜注诇讛 住诪讻讬 讚诪砖诪注 讚诇讗"讛 诪讻驻专转 讻讞讟讗转 诇讬砖专讗诇 讗讱 诇讬砖专讗诇 讗讬谞讛 诪讻驻专转 讜讝讛 讚注转 诪讛专"讗 砖讛讘讬讗 讘讛讙"讗 讜诇讬 讛讛讚讬讜讟 讗讬谉 讚讘专讬讛诐 诪讞讜讜专讬谉 讚讗讬 讻诇 转讜专驻讬讛 讚诪讛专"讗 砖讛讘讬讗 讘讛讙"讗 注诇 讝讛 讜诪讝讛 讛讘讬谉 讚诇讬砖专讗诇 讗讬谞讛 诪讻驻专转 诇讬转讗 讚专讬讘"讝 注爪诪讜 拽讗诪专 驻"讚 讚讗讘讜转 讚专' 谞转谉 讚讞住讚 诪讻驻专 讻拽专讘谞讜转 讜讛讻讗 讻转讬讘 讜讞住讚 诇讗讜诪讬诐 讜讛讜讗 驻讬专砖 爪讚拽讛 讜讙诐 砖诐 讚拽讗诪专 讚讞住讚 诪讻驻专 讻拽专讘谞讜转 讛讬讬谞讜 爪讚拽讛 谞诪讬 讜讻讚诪讬讬转讬 诪讚谞讬讗诇 砖讛讬讛 诪诇讜讛 讛讻诇讛 讜讻讜' 讜谞讜转谉 驻专讜讟讛 诇注谞讬 (讜注"砖 讘诪讞讝讛 讗讘专讛诐 砖讛讬讗 转讜住' 注诇 讗讚专"谉 砖谞讚讞拽 讘诪"砖 砖诐 砖讻谉 诪爪讬谞讜 讘讚谞讬讗诇 讚讜讞拽讬诐 讙讚讜诇讬诐 诪讗讚). 讜注讜讚 谞注诇诐 诪讛诐 诪讗诪专 专讝"诇 讛讜讘讗 讘讬诇拽讜讟 专讬砖 驻专砖转 砖讜驻讟讬诐 砖讛爪讚拽讛 讙讚讜诇讛 诪讛拽专讘谞讜转 讚拽专讘谞讜转 诪讻驻专讜转 注诇 讛砖讜讙讙 讜爪讚拽讛 诪讻驻专转 讙诐 注诇 讛诪讝讬讚 讻讚讻转讬讘 注砖讛 爪讚拽讛 讜诪砖驻讟 谞讘讞专 诇讛' 诪讝讘讞 注"砖 讜诪讗讞专 砖讻谉 讛讚专讗 拽讜砖讬转 讛专讘 驻谞讬诐 诪讗讬专讜转 诇讚讜讻转讗 讚诇讗 讗驻砖专 讚诪讛专"讗 砖讛讘讬讗 讘讛讙"讗 住讘专 讚爪讚拽讛 诇讬砖专讗诇 讗讬谞讛 诪讻驻专转 讚讛讜讗 讛驻讱 专讝"诇 讜诪讜讻专讞 诇讜诪专 转讬专讜抓 讛专讘 驻谞讬诐 诪讗讬专讜转 讜讛谞讛 讗诪转 谞讻讜谉:
讘专诐 讙诐 注诇 讛专讘 驻谞讬诐 诪讗讬专讜转 拽砖讛 讚谞专讗讛 讚谞注诇诪讜 诪诪谞讜 诪讗诪专讬 专讝"诇 讛谞讝讻专讬诐 讚诇讗 讗砖讻讞 讚爪讚拽讛 诪讻驻专转 讻讬 讗诐 讘讛讙"讗 诪砖诐 诪讛专"讗 讜注诇 讝讛 诪拽砖讛 讜专诪讬 讜转专讬抓 讬转讬讘 讜诇驻讬 讛讗诪转 讗讬谉 爪讜专讱 诇讗 诇讚讘专讬 讛讙"讗 讜诇讗 诇讚讘专讬 讛转讜住' 讚驻专拽 讞讝拽转 专拽 讘住讜讙讬讬转 拽诪讗 讚祝 诪' 讚诪讜讻讞 讛转诐 讚讟注诪讗 讚讞讟讗讜转 讚诪诪砖讻谞讬谉 讛讬讬谞讜 诪砖讜诐 讚讗转讜 诇讻驻专讛 讜讗讬讘注讬讗 诇讬讛 讘讻讜驻专 砖诐 讛讬"诇 诇讛拽砖讜转 拽讜砖讬转讜 讚讗"讻 讗诪讗讬 诪诪砖讻谞讬谉 注诇 讛爪讚拽讛 讚诪讻驻专转 讗讬讘专讗 讚诇驻讬 诪"砖 讛专讘 讛诪讗讬专讬 砖诐 讘住讜讙讬转 拽诪讗 讜讛讘讬讗讜 讘砖讬讟讛 诪拽讜讘爪转 砖讻转讘 讜讝"诇 诪讬 砖谞转讞讬讬讘 讘讻讜驻专 讗注"驻 砖讛讜讗 讘讗 诇讻驻专讛 讛讜讗讬诇 讜讗讬谉 讝讛 讛讜诇讱 诇诪讝讘讞 讜诇讗 诇讘讚拽 讛讘讬转 讗诇讗 砖讛讜讗 诪诪讜谉 讞讘讬专讜 拽诇 讛讚讘专 讘注讬谞讬讜 讜诪诪砖讻谞讬谉 讗讜转讜 注讻"诇 诇驻讬 讚讘专讬讜 诪转专爪转讗 拽讜砖讬转 讛专讘 驻谞讬诐 诪讗讬专讜转 讚讗注"讙 讚爪讚拽讛 诪讻驻专转 讻讬讜谉 砖讗讬谞讛 诇诪讝讘讞 讗讜 诇讘讚拽 讛讘讬转 专拽 诇注谞讬 拽诇 讛讚讘专 讘注讬谞讬讜 讜诪诪砖讻谞讬谉. 讜讗诐 谞驻砖讱 诇讜诪专 讚讗诪讗讬 诇讗 驻砖讬讟 讛转诐 讘拽诪讗 诪讗讬 讚讘注讬 讗诐 诪诪砖讻谞讬谉 注诇 讛讻讜驻专 讜转驻砖讜讟 诪爪讚拽讛. 讬砖 诇讜诪专 诪砖讜诐 讚讛讗 讚诪诪砖讻谞讬谉 注诇 讛爪讚拽讛 讗讬谞讛 诪砖谞讛 讗讜 讘专讬讬转讗 讜讛讻讬 讗专讞讬讛 讚讙诪专讬谉 讚诇讗 讘注讬 诇诪驻砖讟 讗诇讗 诪诪砖谞讛 讗讜 讘专讬讬转讗 讻诪"砖 讛专讗砖讜谞讬诐 讻讬讚讜注 讜注诪"砖 讛专诪讘"诐 讜讛讛"诪 驻"讬 讚谞讝拽讬 诪诪讜谉 讚讬谉 讚' 注"砖:
讜注讜讚 谞专讗讛 诇转专抓 诇拽讜砖讬转 讛专讘 驻谞讬诐 诪讗讬专讜转 讛谞讝讻专 讘诪"砖 讛转讜住' 专讬砖 驻"讙 讚讻专讬转讜转 讚祝 讬"讘 讚"讛 讗讜 讚讬诇诪讗 讚讛讗 讚讗诪专讬谞谉 讞讬讬讘讬 讞讟讗讜转 讜讗砖诪讜转 讗讬谉 诪诪砖讻谞讬谉 讗讜转诐 讛讬讬谞讜 讻砖讗讜诪专 讚诇讗 谞讬讞讗 诇讬讛 讘讻驻专讛 讗讘诇 讗诐 讛讜讗 住讘讜专 砖讛讜讗 驻讟讜专 讗讝 诪诪砖讻谞讬谉 讗讜转诐 讜讻"讻 专"驻 讛讗砖讛 专讘讛. 讜诇驻"讝 讬砖 诇讜诪专 讚讛讗 讚诪诪砖讻谞讬谉 讛讬讬谞讜 砖讗讬谞讜 专讜爪讛 诇讬转谉 讜讛讜讗 讗诪讬讚 讚讛讬讬谞讜 砖住讜讘专 砖讛讜讗 驻讟讜专 诇转转 讚讘讻讛"讙 诪诪砖讻谞讬谉 讜讘讻讬 讛讗 讛讜讗 讚讗转诪专 诇注讬诇 讚祝 讞' 注"讘 讚诪诪砖讻谞讬谉 注诇 讛爪讚拽讛 讘讚讗诪讬讚 讻讬 讛讗 讚专讘讗 讗讻驻讬讬讛 诇专讘 谞转谉 讘专 讗诪讬 讜讻讜' 注"砖 讜讻"讻 讛专诪讘"诐 驻"讝 讚诪转谞讜转 注谞讬讬诐 讚讬谉 讬讜"讚 诪讬 砖讗讬谞讜 专讜爪讛 诇讬转谉 爪讚拽讛 讗讜 砖讬转谉 诪注讟 诪诪讛 砖专讗讜讬 诇讜 讘"讚 讻讜驻讬谉 讗讜转讜 讜诪讻讬谉 讗讜转讜 诪讻转 诪专讚讜转 注讚 砖讬转谉 诪讛 砖讗诪讚讜讛讜 诇讬转谉 讜讬讜专讚讬谉 诇谞讻住讬讜 讜讻讜' 讜诪诪砖讻谞讬谉 注诇 讛爪讚拽讛 讜讗驻讬诇讜 讘注"砖 注讻"诇 讛专讬 讚注讬拽专 诪"砖 诪诪砖讻谞讬谉 讛讜讗 讘讗讬谞讜 专讜爪讛 诇转转 讗讜 专讜爪讛 诇转转 驻讞讜转 诪讛专讗讜讬 诇讜 讜讛讙诐 砖讛爪讚拽讛 诪讻驻专转 讘讻讬 讛讗讬 讚讛讜讗 住讜讘专 讚驻讟讜专 诪诪砖讻谞讬谉 讻诪"砖 讛转讜住' 讚讗诐 讛讜讗 住讘讜专 砖讛讜讗 驻讟讜专 诪诪砖讻谞讬谉 讙诐 讘讞讟讗讜转 讻讚讘专 讛讗诪讜专:
讜诪讻诇诇 讛讚讘专讬诐 讗诪讜专讬诐 讗转讛 讛专讗转 诇讚注转 讚转讬专讜抓 讛专讘 驻谞讬诐 诪讗讬专讜转 讘住驻专讜 讻转谞讜转 讗讜专 讚爪讚拽讛 注讘专 诪讬讚 注诇 讘诇 转讗讞专 讜讻讜' 谞转驻拽驻拽 讛转讬专讜抓 讚讝讛 讗讬谞讜 讗诇讗 讻砖讘讬讟讗 讘砖驻转讬讜 诇转转 诇注谞讬 讗讝 讛讜讗 讚注讘专 注诇 讘诇 转讗讞专 讗讘诇 注讬拽专 诪诪砖讻谞讬谉 注诇 讛爪讚拽讛 谞讗诪专讛 讘砖"住 讜谞砖谞讬转 讘驻讜住拽讬诐 注诇 诪讬 砖讗讬谞讜 专讜爪讛 诇转转 爪讚拽讛 讗讜 专讜爪讛 诇转转 驻讞讜转 诪讛专讗讜讬 诇讜 讗讝 诪诪砖讻谞讬谉. 讜讘讝讛 诇讬讻讗 讘诇 转讗讞专 讚讛讚专讗 拽讜砖讬讗 诇讚讜讻转讗 讚讗诪讗讬 诪诪砖讻谞讬谉 注诇 讛爪讚拽讛 讻讬讜谉 讚诪讻驻专转 转讛讜讬 讻讞讟讗讜转 讜讗砖诪讜转 讚讗讬谉 诪诪砖讻谞讬谉. 讜拽"拽 注诇 讛专讘 讛谞讝讻专 讻讬 讛砖讘"讞 讛砖讘讬"讞 讜拽诇住讬讛 诇讛讗讬 砖讬谞讜讬讗 讜讛注诇讬诐 注讬谉 讚诪诪砖讻谞讬谉 诇诪讬 砖讗讬谞讜 专讜爪讛 诇转转 讗讜 砖专讜爪讛 诇转转 驻讞讜转 诪讛专讗讜讬 诇讜 讚诇讗 砖讬讬讱 讘诇 转讗讞专 讻诇诇. 诇讻谉 谞专讗讛 讻讚讻转讬讘谞讗 讘注谞讬讜转讬谉 注驻"讬 讚讘专讬 讛转讜住' 讚讻专讬转讜转 讜讛讘讬讗诐 讛专讘 诪砖"诇 驻讬"讚 讚诪注讛"拽 讚诪诪砖讻谞讬谉 讻砖住讜讘专 砖讛讜讗 驻讟讜专 讜讻讚讗诪专谉 讗讻谉 讗诐 诪诪砖讻谞讬谉 讻砖谞讚专 讜转讘注 讛讙讘讗讬 讚讗讬讻讗 讘诇 转讗讞专 讜讻诪"砖 讛诪专讚讻讬 讘驻专拽讬谉 住讬诪谉 转爪"讗 注"砖 讜讘讞讬讚讜砖讬 讛专诪讘"谉 讘砖诪注转讬谉 讗讝 谞爪讟专讱 诇转讬专讜抓 讛专讘 驻"诪 讛谞讝讻专 注驻"讬 讚讘专讬 讛转讜住' 讚专"讛 讜讻"讻 讛专诪讘"谉 讛讘讬讗讜 讛专讘 诪砖"诇 驻讬"讚 讚诪注讛"拽 讜注讬讬谉 讘讞讬讚讜砖讬 讛专砖讘"讗 驻"拽 讚专"讛 讜讚讜拽 讛讟讘:





砖注专讬 转讜专转 讘讘诇

(讬讜"讚 专注"讘) 讬砖诪讞 讗砖转讜 诇讚讘专 诪爪讜讛.鈥斪⒆�' 专砖"讬. 讜注谞讬谉 讚讘专讬讜 注"驻 诪"砖 讘谞讚讛 (诇讗 讗) 讗砖讛 诪讝专注转 转讞诇讛 讬讜诇讚转 讝讻专, 讜讻砖讬砖诪讞 讗砖转讜 诇驻谞讬 转砖诪讬砖, 讜注"讬 讝讛 讬砖转讛讗 讗讬讝讛 讝诪谉 讜转讗讜转 讛讗砖讛 诪转专讘讛, 讜讗讝 讚专讻讛 诇讛讝专讬注 转讞诇讛, 讜讘住讬讘转 讝讛 转诇讚 讝讻专.


(砖诐) 注讚 讛讬讻谉 讻讞讛 砖诇 爪讚拽讛 讜讻讜' 驻讝专 谞转谉 诇讗讘讬讜谞讬诐 讜讻讜' 诪专讜诪讬诐 讬砖讻讜谉 讜讻讜'.鈥斪⒆犠欁� 讗讙讚讛 讝讜 砖讞拽专讜: 注讚 讛讬讻谉 讬砖 砖讻专 诇注讜砖讛 爪讚拽讛, 讗祝 砖讛谞讜转谉 讗讬谞讜 诪转讻讜讬谉 讻诇诇 诇拽讬讬诐 诪爪讜转 爪讚拽讛? 讜讗诪专讜 砖讗祝 讗诐 讛谞讜转谉 注砖讬专 讙讚讜诇, 砖讗讬谉 讻住祝 谞讞砖讘 讘注讬谞讬讜, 讜讚专讻讜 诇驻讝专 讛专讘讛 注诇 讛诪讜转专讜转, 讜讘谞讚讬讘讜转讜 讛讙讚讜诇讛 谞转谉 驻专讜讟讛 诇注谞讬, 讙诐 讝讛 讬砖 诇讜 砖讻专 爪讚拽讛, 讜讝讛讜 砖讗诪专 讛讻转讜讘 "驻讝专 (砖讛讜讗 讗讬砖 驻讝专谉 讜注砖讬专 讙讚讜诇, 讜诪讞诪转 驻讝专谞讜转讜) 谞转谉 诇讗讘讬讜谞讬诐 (诪讻诇 诪拽讜诐) 爪讚拽转讜 注讜诪讚转 诇注讚". 讜讛讜住讬祝 专' 讗讘讗, 砖讗祝 讛讗讬砖 砖讛讜讗 讻讬诇讬, 讜讘注爪诪讜 诇讗 讬专爪讛 诇讬转谉 诇注谞讬 讘砖讜诐 讗讜驻谉, 讗诇讗 讗砖转讜 讗讜 诪砖专转讜 讬转谞讜 诪砖讬专讬 住注讜讚转讜 诇讗讘讬讜谉 诪讚注转诐, 讗祝 讝讛 讛讗讬砖 讬砖 诇讜 砖讻专 爪讚拽讛 讻注谞讬谉 砖讗诪专 讛讻转讜讘 "诇讞诪讜 谞转谉 诪讬诪讬讜 谞讗诪谞讬诐" (驻讬' 讻转讜讘 讘诇砖讜谉 谞驻注诇, 砖讗讞专讬诐 讬转谞讜 诇注谞讬 诪诇讞诪讜 讜诪诪讬诪讬讜), 讜讗讬砖 讻讝讛 诪专讜诪讬诐 讬砖讻讜谉 讜讙讜' (讻讱 砖诪注转讬 讘砖诐 讞讻诐 讗讞讚).


(讬 讘 转讜住驻讜转) 讚"讛 注诇讬讜谞讬诐 讜讻讜' 砖专讗讛 砖诪讜讗诇 讚讛讜讛 讬转讬讘 拽诪讬讛 讚专讘 讬讛讜讚讛 讜讻讜'.鈥斪炞┳炞� 砖专讗讛 讗转 砖诪讜讗诇 讬讜砖讘 诇驻谞讬 专讘 讬讛讜讚讛 诇讗讞专 诪讬转转诐 讘讙"注. 讗讘诇 讝讛 讗讬 讗驻砖专, 讚讛讗 专' 讬讛讜砖注 讘谉 诇讜讬 讙讚讜诇 讛讬讛 注讜讚 讘讝诪谉 专' 讞谞讬谞讗 讘专 讞诪讗 (注讬' 讬讜诪讗 诪讟 讗), 砖讛讬讛 讘讝诪谉 专讘讬. 讜诪爪讬谞讜 (诪讜"拽 讬讝 讗) 讚讻砖诪转 专讘 讬讛讜讚讛 诇讗 讛讬讛 注讜讚 讙讚讜诇 讻诪讜转讜. 讜讛谞讛 讘专讜转 专讘讛 专驻"讙 讬砖 谞讜住讞 讗讞专 讘诪注砖讛 讝讛, 讚专' 诪讬讗砖讛 讘专 讘专讬讛 讚专讬讘"诇 谞砖转拽注 讙' 讬诪讬诐 讘讞讜诇讬讜 诇讗讞专 讙' 讬诪讬诐 谞转讬砖讘讛 讚注转讜. 讗"诇 讗讘讬讜 讛谉 讛讜讬转 讜讻讜' 讗"诇 讛专讘讛 讘谞讬 讗讚诐 专讗讬转讬 讻讗谉 讘讻讘讜讚 讜砖诐 讘讘讝讬讜谉 讻讚 砖诪注讜 专' 讬讜讞谞谉 讜专讬砖 诇拽讬砖 住诇拽谉 诇诪讘拽专讬讛 讜讻讜'. 讜讘讗讜转讜 讝诪谉 注讚讬讬谉 讛讬讛 专讘 讬讛讜讚讛 讞讬, 砖讛专讬 诪讘讜讗专 讘讗讙专转 专砖"讙, 砖专' 讬讜讞谞谉 谞驻讟专 转拽"抓 诇砖讟专讜转*讜注讬' 讘讛拽讚诪转 讛诪讗讬专讬, 讜砖诐 讛谞讜住讞: 转拽"注 诇砖讟专讜转., 讜专讘 讬讛讜讚讛 谞驻讟专 转专"讬 诇砖讟专讜转.

